Priče iz mutvaka 

O jeziku našem i običajima 



Ahmet Alibašić 






Ahmet B Alibašić: „Priče iz mutvaka" 
izdavač: Autor 

Unos teksta, slika i obrada: Faruk Alibašić 
Korektor: Mirsada Voser 
Recenzija: Prof.dr Ahmet Alibašić 
Štampa: TMP Sarajevo 

Štampano uz nesebičnu podršku udruženja žena džemata Basel 
Knjiga je dostupna na: 

https://www.scribd.com/doc/24627 1371 /Pri%C4%8De-iz- 
mutvaka 

http://www.isaneh.com/mutvak.pdf 

ahmet.alibasic@hotmail.com 


2 



Priče iz mutvaka 

O jeziku našem i običajima 


Priredio i sakupio Ahmet Alibašić 

Sarajevo, juli 2014 


3 



Sadržaj 


Umjesto uvoda,ili o jeziku našem nasušnom 

Obikuša. 

Dimarina. 

Po ahbaba. 

Šenluk. 

Akšamluk. 

Titiz. 

Što kokuz zamisli. 

Džabaluk. 

Hamal. 

Pehlivani. 

Baksuz. 

Bestilj. 

Kušanme. 

U zanatlije zlatne ruke. 

Marifetluk. 

O marifetluku još jedna. 

Mudri handžija. 

Sepet zemlje. 

Nafaka. 

Halal nafaka. 


..7 

..9 

I I 

15 

18 

21 

24 

26 

27 

29 

31 

33 

35 

40 

44 

49 

53 

57 

59 

61 

63 


4 
























65 


Još jedna o nafaki. 

Vasijet. 

O vasijetu još jedna. 

O namli udavači i mudrom momku 

O ženskom šeru. 

Neće ni pred horoza bez nikaba. 

O ženskom šeru druga. 

O turbetima - umjesto uvoda. 

Turbe Sedam Braće -Jedileri. 

Kosino turbe. 

Priča o Kudret - devama. 

O vrijednosti ajetul-kursije. 

O sudbini ili edželu. 

Mujezin. 

Starost i mudrost kao dva brata. 

Riječ dukat. 

Sultan Fatih i Bakije. 

O šejh Juji. 


.70 
.72 
.74 
.79 
.80 
.86 
.91 
.93 
.95 
.99 
102 
105 
107 
I I I 
I 16 
121 
124 


5 





















6 



Umjesto uvoda,ili o jeziku našem 
nasušnom 


Ne zna se posigurno, kad i kako su nastajale, ali 
je jedno sigurno: hikaje tj. poučne priče, nastale 
su u narodu, da bi se pamtile. U Bosni je 
oduvijek bilo umnih i rječitih ljudi, ali većina 
običnog puka, ili nije bila pismena - ili nije imala 
novaca za, u ta doba, vrlo skupe knjige. U 
takvom okruženju nastaju hikaje, koje na jedan 
prijemčiv i lahko pamtljiv način, prenose znanje 
i mudrost življenja. Većina ovih priča, ako se 
malo bolje pogleda, može se vezati za Kur'an i 
hadis, iako nije pravilo. Jedno je sigurno, a to je 
da su poruke svake priče poučne, duboke i 
plemenitih ciljeva. Ove hikaje sam slušavao na 
sjelima, pa ako ništa drugo, ta su sijela bila 
sačuvana od trača i ogovaranja, pa su samim 
tim ostvarila hair 1 . Međutim, kako je sve manje 
sijela i muhabeta 2 , tako i većina ovih hikaja 


1 Dobro 

2 Razgovor 

pada u zaborav, i kako reče Mula Mustafa 
Bašeskija, što je zapisano ostaje, a što se pamti 
iščezne. Ovo je moj skromni doprinos, da 
probam od zaborava otrgnuti jedan dio naše 
istorije, običaja, a i jezika narodnog, koji sve 
više izumire. Za sve čitaoce, koji ne prepoznaju 
jezički izraz, objašnjenja manje poznatih riječi 
su navedena u fusnotama. Takođe moram 
napomenuti da sam priče Šenluk i Kušanme 
prepričao iz knjige"Tuturuza i šeh Meco" od 
Alije Nametka, priču Bestilj iz knjige "izbrisana 
tabla" profesorice Šefike Hajdarević, neka je 
rahmet njihovim plemenitim dušama, a priču 
Pehlivan iz "Sarajevske zbirke" Abdulaha 
Sidrana.Ako se neko prepozna kao autor neke 
od priča neka halal i neka zna da mi nije bila 
namjera izostaviti bilo čije cjenjeno ime, ili 
zanijekati autorstvo. 

Obikuša 



Bijaše u bega mlad sin na ženidbu, pa odlučiše 
da je vrijeme da se ženi. Zaprosiše i isprosiše 
nevjestu, i otpoče priprema za veliko slavlje. 

Sva je nahija 1 pričala o tom događaju, i pitala se 
kakva li će biti mlada begovica. Dođe i taj dan. 
Odoše svatovi po mladu, i hairli je dovedoše u 
begove konake. Niko od puka ne bijaše na 
svadbi, izuzev jednog starog čurćibaše 2 koji je 
pozvan kao predstavnik esnafa 3 . Nakon svadbe 
skoliše ga svi da im kazuje kakva bi svadba, 
kakva je mlada, kakva bi sofra... Starac je 
odgovarao kratko i šturo da je sve bilo ponabas, 
i jelo i pilo i orma 4 i posluga. 


1 Opštinsko područje (tur. okrug) 

2 Predstavnik krznarskog zanata 

3 Zanat 

4 Oprema za konja 

A kakva je bila mlada i kako je obučena? - upita 
neko. 

Eh, mlada nabas. Sva u srmi i kadifi 1 , baš plaha. 
A kakva bi obikuša ? 2 - opet će radoznali pitac. 

E, obikuša došla gologuza. 

Svijet se zgranuto zagleda, pa neko reče: 

Pa kako pobogu gologuza? 

Pa eto lijepo, sva obučena u svilu, pa ona svila 
onako pada po njoj, pa više otkriva nego 
pokriva - odbrusi čurćibaša i završi razgovor. 

Ne prođe ni hefta 3 dana, a u čaršiji se razglasi 
da je mladi beg vratio mladu, a ostavio obikušu. 
Eto helem, i to biva. 


1 Vrste platna 

2 Obikuša-djevojka koja je dolazila sa nevjestom na par dana 

3 Sedmica 

Dimarina 



Kasna je jesen, i babo me je poveo kod djeda na 
selo. Ljeto je bilo izdašno, amidže, strine i tetke 
vrijedni, pa dedo poručio da se dođe po 
zimnicu. Ja sav sretan ne odvajam se od svog 
dragog dedana ni za tren, a on obilazi magazu, 
hambar 1 , pa štalu, i na kraju još provjerava da li 
je pušnica za meso hazur 2 . Za nas je odvojio 
toliku gomilu da mislim da će babuki trebati 
kamion, a ne auto.Jabuka, krušaka, graha, 
suhog voća, krompira, nekoliko tikava, malo 
sira, pekmeza. Čini mi se biće za tri zime, a ne 


1 Spremnik za žito 

2 Spremno, pripremljeno 





za jednu. Taman što je završio obilazak zove 
nana: 

- Vejsile, hajd u kuću, evo doš'o muhtar 1 . 

Dedo krenu, a ja ga ne popuštam. Uđosmo u 
kuću i on se srdačno "ispita" sa starinom 
njegovih godina. 

Pa dobro mi došao Alijaga. Kojim dobrom? 

Vala sam došao da ti kažem da sam ti odredio 
dimarinu za ovu godinu. Tebe pada jedan metar 
drva, a ako dodaš još, to ti je na volju. Nadam 
se da će biti i jedan čejrek 2 stelje 3 , a i malo suha 
voća za hošafa 4 . Staru insanu malo hošafa i 
komad hljeba obrok. 

Jašta muhtaru nego će biti, a sada da mi 
popijemo razgovorušu, jer nisi mi odavno bio. 


1 Seoski upravitelj 

2 Četvrtina 

3 Suho ovčije meso 

4 Kompota 

Ja malo začuđen što dedo ovom čovjeku 
iskazuje ovoliki "ićram" 1 , jedva čekam da ode 
da pitam dedu ko je taj i otkud mu pravo da 
dedi određuje šta će mu dati. Nakon kahve i 
jedne duhanske, gost zaiska izun 2 da ide, jer 
mora obići još nekolike kuće. Dedo ga srdačno 
isprati do vrata, uz obećanje da će dogovoreno 
u najkraćem roku biti dostavljeno. 

- Dedo, ko je ovaj, i šta mu je to dimarina? 

- Eh sine, to ti je Alijaga Kutub, naš muhtar. On 
se brine i onako i krišom i javno provjeri kome u 
selu presipa, a ko nema ni potrebno. Dosta je 
ljudi u potrebi, a zbog stida ne bi zaiskali kad bi 
pomrli. Eh tu ti naš dobri muhtar vidi iz čijeg 
dimnjaka dimi, a iz čijeg ne dimi, pa kad snimi 
situaciju razreže nam, koliko ko može pomoći, 
pa to krišom dostavi na adresu gdje treba. Dok 
je 'vakih ljudi neće bit' kijameta. 

Nisam baš dobro razumio dedu, ali sad kad sam 
i ja haman dedo, i kad vidim kako se ljudi 
otuđuju, razumijem, i ostaje mi samo žal za tim 


1 Počast 

2 Dozvola 

divnim vremenima, i da se dovom sjetim tih 
ljudskih gromada. Rahmetullahi alejhi 
rahmeten vasijah 1 . 


1 Da se Allah smiluje i njemu i nama 

Po ahbaba 



Imao neki čovjek sina jedinca koji se zamomčio. 
lako je otac učinio sve da ga lijepo odgoji i 
uputi, sin je sve češće izbivao do kasno, a 
ponekad i svu noć ne bi kući došao. Jedno jutro 
otac upita: 

- Sine moj, gdje ti to tako često izbivaš? 

- Pa eto, hodam sa ahbabima . 1 

- Kakvi aman, tvoji ahbabi, ja ostario, pa imam 
samo pola ahbaba. 

- Kako to? - upita ga sin. 

'Prijatelji 

- Pa eto, vidjet ćeš. Hajde dovedi, iz ahara 1 , 
jednog dobrog ovna u avliju. 

Sin posluša, dovede ovna, a otac ga zakla 
nasred avlije, pa ga stavi u jednu veliku 
kostretnu 2 vreću i zaveza je. 

- Eto sine hajde sad do svojih ahbaba, pa im reci 
da je babo u huji, ubo nožem komšiju na mrtvo 
u avliji, pa da ti pomognu da se kotarišeš leša. 


Posluša sin oca i ode, ali nakon duga izbivanja, 
kad je noć već dobrano pala, vrati se sam. Niko 
od ahbaba, nije htio da se petlja u takvu rabotu 


- Hajde sine sad, do onog mog pola ahbaba, pa 
mu ispričaj isto. 


Došavši na naznačenu adresu, momak zakuca 
halkom po vratima, a na pendžeru se pojavi, 


1 Štala, tor 

2 Vreća od grubog platna od konoplje 

muška glava. Kako je prepoznao mladića, 
nabrzinu otvori vrata i uvede ga u avliju, 
pitajući ga odkud on u ta doba. On ispriča, već 
pripremljenu priču, a očev drug, mu reče: 

- Hajde ti i čekaj me u vašoj avliji, a ja ću brzo, 
samo da se obučem. 


Ne prođe malo, a očev ahbab, se pojavi u avliji, 
pa upita momka, gdje mu je babo. 

- Babo je otiš'o do potoka, i rekao da i mi tamo 
dođemo. 

- Hajde ti mene uprti, i operi avliju, a ja i babo 
ćemo, ovo riješit. 

Rečeno-učinjeno. Ahbab se zaprti, do potoka, 
gdje je njegov prijatelj već naložio vatru, i 
pripremio ražanj. Zapanjenom ahbabu reče da 
spusti vreću, a sinu koji ga je krišom pratio, 
reče: 

- Eto vidiš sine, šta znači, imati pola ahbaba. 

Šenluk 



Svake godine po aliđunu 1 , kad je koševina već 
gotova,na Hadži Bešlijinoj ćupriji se oteferiči i to 
tri petka zaredom. Sakupi se tu i staro i mlado iz 
Kreševa, Fojnice, Visokog pa i izdalje. Oni koji su 
bliže dolaze pješice, koje izdaleka arabom 2 , a 
oni bogatiji i kočijom. Iz daljih krajeva pođe se 
za mrklog mraka, a što je selo bliže Ćupriji 
polazi se iza sabaha ili kad sunce odskoči. Kako 
ko dolazi tako smješta konje i kola, zategne 
vintu 3 ,položi konjima hranu. Mlađarija se 
odmah razbježi da vidi čega sve ima na 


1 Drugi dan augusta 

2 Pokrivena konjska kola 

3 Ručna kočnica za konjska kola 

stolovima, pa makar ništa i ne kupili, i da li je 
ringišpil gdje i prošle godine. Momci i djevojke 
polahko hodaju cestom zagledajući ima li ko 
poznat i hoće li im šta zapeti za oko, a možda se 
vidi i neka prošlogodišnja simpatija. Nane i 
dede ostanu da čuvaju kola,a muževi pohitaju 
da kod Ize lončara kupe dva bardaka 1 . Jedan je 
za vode , a drugi, bezbeli za klozeta. Svako ko 
imalo drži do svog nama i rza 2 , kad pođe na 
teferič,ubaci na kola malo okoraka 3 , dva-tri 
direka 4 ,koji ekser, pa čim se stigne na odredište 
prva je zadaća skovati klozet, da se ne bi po 
svjetskim kukuruzima išlo porad sebe. Obično 
bi Imamovići ili Jaramazi odredili na svojoj livadi 
gdje je najzgodnije postaviti redove rahatnica 5 , 
da ne budu daleko od vode, a ni preblizu 
teferičlijama. Pored hladne i bistre Fojnice 
prostrle bi se ponjave,a u vodu stavila šiša 
rakije za akšamluka 6 , da se dobro rashladi. Svak 


1 Glinena posuda za vodu 

2 Čast i ponos 

3 Neobrađena poluobla daska (otpad u pilani) 

4 Drveni stub 

5 Klozet 

6 Večernje druženje uz piće i meze 

je donosio svoju rakiju, a za meze se brinuo na 
daleko poznati kasapin 1 Galib, koji je znao 
najbolje uhasuliti 2 janjeće pečenje i bumbarić 
od iznutrica pečen u janjećoj maramici. Stariji bi 
učili ove mlađe da se akšamluči polahko i da 
treba dinar pića, a dva dinara meze. Gdje se 
nađe saz ili tambura tamo bi se i skupljalo 
najveće sijelo. Svako bi donio svoje piće, a meze 
se redalo na sredinu pa ko šta zahvati. Trećeg 
petka po akšamu, poslali bi nekog mlađeg da za 
pet banki kupi u seljaka sijena i da natrpa u 
klozet. Sijeno bi polili rakijom i zapalili, bardak 
bi zaplatio o direk, a akšamlije bi sejrili 3 . Otud 
nasta i izreka „kad je šenluk 4 nek i hala gori"! 


1 Mesar 

2 Urediti 

3 Uživati 

4 veselje,fešta 

Akšamluk 



Ah, meraka, još s večeri rane...čula bi se 
ispotiha pjesma s kraja bašče, tiho da ne 
bihuzuri komšiluk,a dovoljno glasno da čuju 
akšamlije. Babo bi pred mrak običavao mene 
poslati do dajdže da mu poručim da je 
akšamluk spreman, pa da ponese saz, a on bi 
sam pripremio u nekoliko malih sahana 1 
mezetluke i pripremio male čašice i rakiju, 
bezbeli domaću. Čim bi se začuli prvi akordi i 
nostalgična melodija, k'o po komandi počeli bi 
se iskupljati akšamlije iz mahale 2 , noseći svak 
svoje piće i prilog za meze. Ljeti, pa sve do 


1 Limeni tanjir 

2 Stambeni kvart sa pretežno privatnim kućama 

kasne jeseni akšamlučilo se u bašči pod 
trešnjom, a zimi u mutvaku 1 pored toplog 
„fijakera", na kojem bi se podgrijavala kaurma 2 
i pače za meze. Osim kurirske dužnosti, imao 
sam i privilegiju da budem sa odraslima, ako im 
zafali duhana ili kakva druga potreba. Pjevale su 
se stare pjesme i pričale priče od davnina, a ja 
bih obično negdje iz prikrajka hvatao svaku 
izgovorenu riječ. 

Jedno od takvih predvečerja posla me babo po 
dajdžu. 

- Dajdža, rek'o babo da je akšamluk hazur 3 i 
samo tebe čekaju, rekoh. 

- Poruči babi da je dajdža doš'o tobe 4 i da neće 
doć'. 

Vratio sam se kući i prenijeo poruku. Babo i 
akšamlije nisu ništa rekli, sijelo je proteklo tiho. 


1 U Bosni izdvojena ljetna kuhinja 

2 Posebno pripremljene mljevene iznutrice 

3 Spremno 

4 Vratio se vjeri (Više ne pije alkohol) 

ali poslije toga su sijela u našoj bašči i mutvaku 
bivala sve rjeđa dok nakon kratka vakta skroz 
ne prestadoše. 

Titiz 



Bio je početak ljeta i ja sam nekako izmolio 
majku da me pošalje jedan vikend tetki u 
Stolac. Majka je kupila autobusku kartu i 
dogovorila sa tetkom, da me neko sačeka na 
autobuskoj, iako sam ja insistirao da sam već 
dovoljno veliki da umijem i sam doći sa stanice 
uz Bregavu do tetkine kuće. Kako je već uveliko 
otpočela sezona poljskih radova, a i mlađi su 
morali pomagati, bilo mi je pomalo dosadno, 
jer se nisam imao s kim igrati. Izašavši napolje 
malo sam proskitao i vračajući se kući naiđoh 
napokon na jedno poznato lice. Jasmin, treća 
kuća od tetkine, moj vršnjak, i nosi sepetić pun 

kasnih trešanja, alica. Potekla mi je voda iza 
zuba. 

- Hej Jasmine, daj mi malo trešanja. 

- Nedam, odvali k'o iz topa. 

- E baš si titiz. 

- Pa dobro daću ti desetak komada,da ne 
govoriš da sam titiz. 

- Vala da mi daš i dvadeset, opet si titiz. 

- Kako to? 

- Pa eto tako, ko nije titiz on ne broji, već 
zagrabi pregršt, pa koliko bude. 

- E kad je tako onda evo pregršt, reče Jasmin, 
zagrabi u sepet, a u pregršti je bilo tri trešnje. 

Što kokuz zamisli... 



Eh ženo, kad bi našli još tri 
ovakve potkovice, pa nabavili konja, pa ga 
potkovali, više nebi mi nosili drva na grbači, već 
bi ih konj donio kući. 

Taman tako, onda bih ja mogla otići do mojih 
jašući, a ne pješice. 


Pošao neki kokuz 1 sa ženom 
u šumu da sabiru drva, pa 
idući, usput nađe jednu novu 
novcatu potkovicu. 


Čuvši šta žena govori, čovjek joj „priveza" jednu 
šamarčinu govoreći: 


Zar 'vako oznojana i umorna konja da jašeš? 


1 Osoba koja nema ni novčića 

Džabaluk 



Navadi se jedan edepsuz 1 haman svaki dan 
svaliti Mehagi na sofru. U koja god bi doba se 
stavila sinija i postavilo jelo dotični na vrata k'o 
da je virio, a kad je već tu reda ga je ponuditi. 
Dotužilo Mehagi bajde 2 hraniti sojsuza 3 i sebi 
hašluk 4 praviti, a ni kod njega nije presipalo, pa 
se dosjeti da neko od čeljadi 5 stražari na 
pendžeru, pa ako dotični dođe u avliju, sklanjaj 
sofru dok ne ode. Jedan dan Mehaginica taman 
stavila pitu na siniju, kad stražar zavika. Začas 


1 Neodgojen 

2 Besplatno 

3 Bez porijekla 

4 Trošak 

5 Djeca 

se diže sinija , a pitu nemajući kud gurnuše pod 
sećiju. 

- Bujrum, bujrum, nemade kud Mehaga. Pa šta 
ima u tebe, efendisi benum 1 ? 

- Pa, vala ništa haman novo. Nego napolju 
plaho klizavo. Eto sinoć krenem do Rasimage na 
sijelo i tako se na sokaku okliznuh da sam 
odletio po onom ledu, k'o odavde do one pite 
pod sećijom. 


1 Moj gospodine 

Hamal 



Slušajući priče o ljepoti života u 
šeheru,mlad,zdrav ali neškolovan mladić sa 
sela, odluči da svoju sreću potraži u gradu. 
Napusti selo, a neznajući nikakva zanata, 
morade se prihvatiti mučnog i teškog 
hamalskog posla. Bilo je naporno i ponižavajuće 
ali još bi veće poniženje bilo vratiti se u selo i 
priznati svoj neuspjeh. Služio je ljudima, 
pokoran Bogu, zadovoljan nafakom . 1 Kako je 
bio marljiv i snažan, a uz to štedljiv uspio je vrlo 
brzo uštediti i kupiti malu udžericu 2 sa malo 
okućnice. Uskoro se našla i prilika za ženidbu, 
pa kako to biva, kupus i djete. Povećanje 


1 Nafaka-od Boga određena životna opskrba 

2 Sirotinjska kuća od jedne prostorije 

porodice je iskalo i više troška i potreba, a kod 
hamala "dan - idara ." 1 Što zaradi, to u zembilju 2 
kući donese. 

Jedan dan čaršija nekako pusta i nikakva posla, 
te jedva ugrabi jedan poslić od kojeg je uspio 
kupiti dva hljeba. Došavši kući dade ženi ona 
dva hljeba a ona ih izlomi i podjeli djeci, 
gunđajući kako baš nju zapade ovaj kokuz i 
nesoj. Uto taman zapuca top sa Tabije , 3 pa ona 
upita svog čovu: 

- Što 'vo puca, jel' to vezir dolazi u Šeher? 

- Ma jok, dave Moriće. 

- A to, e pa nek' si ti meni fukara 4 i niko i ništa. 


1 Idara-dnevna opskrba 

2 Zembilj-pletena korpa 

3 Odbrambena kula, kamena utvrda 

4 Siromašan 

Pehlivani 



Jedan dan putem od istoka, dođoše u koloni 
goleme arabe dovodeći u Šeher cirkusante. 
Nema šta tu nije bilo. Gutači vatre, 
pehlivani/sihirbazi , 1 2 gatare što u kuglu 
ogledaju,pa nake životinje i razne 'tiče. Dovukli 
su tu i naku 'tiču iz Misira, k'o tele. Dugonogo, 
dugovrato, ne leti, ali što potrčat' more! Nisu se 
kako treba ni raspremili, kadija 3 dade fetvu 4 da 
prtljaju iz Šehera. Pokupiše se na brzinu i odoše 


1 Hodač po žici 

2 Mađioničari 

3 Vjerski sudija 

4 Pravnu odluku 

za Visoko. Visočaci im dadoše izun , 1 a p'o 
Sarajeva ode u Visoko da ih gleda. Onaj sihirbaz 
ljudima dok si rek'o šta bi izvadi iz džepa 
takulin 2 i otkopča sahat s lanca, pa kad im vrati 
oni hajran. Sve to bi svjetu smješno, ali kako je 
to upratio i neki hrsuz, dok su gledali pehlivane 
hoće li koji okinuti sa razapete žice, opuh'o 
mnogi svjet, ali nije nikom ništa vratio pa im 
prisio i smjeh i cirkus. 


1 Dozvola 

2 Novčanik 

Baksuz 



Služio kod bega Bašića neki Mujo iz Čeljigovića, 
a bio plaho trapav. Ne prođe dan, a da kakav 
zijan ne napravi. Šta god u ruku uzme ispadne 
mu, pa se za njega govorilo da je toliki baksuz 1 
da bi i sjekiru pokvario. Beg opet dobrodušan 
nije ga plaho ružio i sve je okretao na šalu. 
Jedan dan naumpadne begu da napravi lakrdiju 
sa Mujom. Naredi momcima da sabahile stave 
jednu kesu dukata na most kud dolazi Mujo, i 
da paze na njegovu reakciju. Rečeno učinjeno. 
Postaviše kesu na put i sakriše se, a kad naiđe 
Mujo prođe pored one kese i ni mukajet , 2 a 
samo što nije nagazio na nju. Momci pokupiše 
pare pa pravo begu i ispričaše mu šta su vidjeli. 


1 Nespretnjaković 

2 Ne reaguje 


33 





Naredi beg da dovedu Muju, pa kad ga dozvaše, 
upita ga kako je jutros došao na posao i dali je 
šta neobično primjetio? 


- Pa eto begefendija kad me pitaš reći ću ti 
pravo. Baš se ja jutros pitam kako ćorav insan 
ovariše 1 put, pa kad sam izaš'o na ravan pred 
šaraj zažmirim i dobar komad prohodam bez 
hile . 2 

- E vala si baš baksuz, reče mu kroz smijeh beg. 


1 Pogodi 

2 Štete,u žargonu može značiti i bez pakosti 

Bestilj 



Jesen. Počeli bestilji. Mirišu i sokaci i avlije. A 
bilo je i bašči i šljiva. Svaku večer bestilj 1 i sijelo. 
Okupi se mahala, i stari i mladi. Mlađi miješaju 
bestilj u haraniji , 2 a stariji sjede okolo, gledajući 
kako jedna po jedna cjepanica nestaje, a 
plamen obasjava unaokolo. Zasvira harmonika, 
kolo se uhvati. Igraju mladi, a i poneko stariji 
zaigra. A bogme im više smeta nego što igra. 
Jedan dan Esedaginca upita sijedog da ode na 
bestilj u Zejnilaginih. Odobri joj. Ona ode, a 
Esedaga osta u kući sjedeći na sećiji. Sin Meho 
sjedi kraj svoje žene. Donijela na svijet sina, pa 


1 Gusti džem od šljiva 

2 Bakarni kotao 

u halvatu 1 na dušeku leži. Prođe neki vakat, 
vrati se Esedaginca. Sjede naspram sijedog, a u 
Mehu gleda. 

- Moj Meho, plaho bijaše u Zejnilage na bestilju. 
Bukadar 2 naroda bijaše, a i harmonika, pa se 
kolo ufatilo niz čitavu bašću, a što bijaše jedna 
cura, nagledati se ne mereš. Lice ko ćage , 3 kosa 
crna, pletenice joj niz leđa, a igra, nogom 
zemlju ne dotiče. Što mi je žao što ti ne ode na 
bestilj. Mislim ja, moj Meho, što nisi ovde da je 
vidiš, ma prežalit ne mogu. 

Sluša Meho, sluša, a mavi halka 4 mu se ufatila 
oko usta. Reda mu je šutjeti jer se roditelju ne 
preporiječi. Nevjesta, blijeda i jest, pa još 
blijeda postade, ko za sebe, tiho prošapta: 

- Da Bog da pa po tvom halvatu hodila. 

Esedaga sluša i mahnu rukom: 


1 Sobica 

2 Mnoštvo 

3 Bijeli papir 

4 Modri krug 

- Jami 1 sijeda, jami. 


Ali ona i dalje fursati , 2 ne prestaje. Pomaknu se 
Esedaga, a misli mu krenuše. 

- Ja pogana jezika. Odkud taj otrov izbija. A nije 
joj prvi put, da joj jezik ko zmijski palaca...I 
opet: 

- Sijeda jami. 

Ali ona ne prestaje. Esedaga se okrenu polako: 

- Baš veliš taka cura. To je biva ljepota. A znaš li 
čija je? 


- Raspitala sam se, Smajilagina, što u Alage 
hizmećari . 3 

- A bil' ti sijeda isprosila tu curu? 
Esedaginca se podignu, zamahnu glavom: 


1 Ne pričaj koješta, umukni 

2 Bezobrazluk, drskost 

3 Služi, obavlja teže i prljave poslove 

- A sijedi, bih, što ne bih, znaš da je sve kako ti 
kažeš. 


Esedaga rukom iza pojasa, izvadi čemer , 1 
odbroji nekolko dukata, i zamota u čevrmu . 2 

- Hajde odma' sijeda, i ponesi fenjer da gdje ne 
potučeš . 3 

Esedaginca se zagrnu bošćom, u ruci dukati, 
samo što ne poleti. 

- Hajde isprosi je...ali za mene. 

Ču Esedaginca, ne može da povjeruje, pao mrak 
na oči, a noge zadrhtaše. Krenu lagano kroz 
hajat , 4 pa niz basamake polakše, nadajući se da 
će je Esedaga vratiti. Ali ništa. Samo zavika: 

- Sijeda, privest ću je kroz heftu. 


1 Kožna kesa za novac 

2 Maramica 

3 Zapeti, pasti,nenamjerno udariti nogom 

4 Predsoblje 

Znao je da će je otac dati. Dotužila mu sirotinja, 
a u Esedage se presipa. Kroz heftu svatovi. 
Dočekala ih Esedaginca, nema druge. Krenu 
glas po mahali. Doveo Esedaga ženu na ženu. 
Krenu glas niz Vrbanjušu, pa čaršijom, pa uz 
Bistrik, Pehlivanušom niz Hiseta. 

- Doveo Esedaga ženu na ženu. Što li? Šta mu 
bi? K'o bi se nado. 

Nema odgovora. Doveo Esedaga inoču 1 svojoj 
ženi, i vremenom polahko presta govor. 
Zaboraviše. Iduće jeseni, opet bestilji.... 


1 Druga žena, uz prvu, u jednom braku 

Kušanme 



Kako je jesen bila neobično lijepa i pitoma, 
zaredaše kušanme . 1 Ne bi prošla hefta, a da ne 
bijaše upriličena jedna, dvije, a ponekad i tri 
kušanme. Tom prilikom su bivšim šegrtima, koji 
su izučili zanat, na svečan način bili pripasivani 
peštemalji , 2 poslije čega su proglašavani za 
kalfe , 3 dok bi poneki kalfa bio prevođen za 
majstora. Mnogim prisutnim bi udarile suze na 
oči dok bi ćehaja 4 novim kalfama davao očinske 
savjete kako trebaju pošteno raditi i zarađivati, 


1 Svečanost završnog ispita-matura 

2 Ogrtač-kecelja znak majstorluka 

3 Majstor koji nije još samostalan 

4 Gradski upravnik-gradonačelnik 

a majstora, koji im je dao hljeb u ruke, uvijek 
poštivati. Nove kalfe bi onda prilazile svojim 
majstorima, ljubili ih u ruku, i darivali čohom , 1 
dok bi novog majstora, koji je trebao da otvori 
svoj dućan, drugi majstori darivali halatom i 
ostalim, kako bi lakše stao na svoje noge. 
Nakon darivanja, neki od šejhova 2 bi proučio 
dovu 3 i uputio savjet novim kalfama: 

- Poslušajte me iz sveg srca i primite ove moje 
nasihate . 4 Ne izlaz'te iz granica šerijata, ne 
slijedite šejtana, ne ostavljajte namaza, 
poštujte majstora, i ne odgovarajte starijim. Ne 
iznevjer'te one koji su vam dali hljeb u ruke, ne 
svjedočite krivo, jednom rukom radite za sebe, 
a drugom za sirotinju, pa ćete ako Bog da naći 
sreću i spas i ovoga i onoga svijeta... Tako 
zarađujte, a harama se k'o vatre čuvajte. Ako 
morete tako raditi, onda radite, a ako 
nemerete, ostav'te zanat, jer ću vas ja tužiti na 
Sudnjem danu. 


1 Valjano sukno za odijelo 

2 Vjerski velikodostojnik 

3 Molitva, molba Bogu 

4 Savjeti 

Poslije toga bi nastao teferič koji bi trajao po 
dva-tri dana, a nekad i po heftu. Teferičilo bi se 
obično na Koriji, na Kozijoj ćupriji, na Zmajevcu, 
Ophodži, na Pišćivodi, ili pod Trebevićem. 
Donosile su se pite i baklave, pekle halve, 
okretali janjci i varili šareni pilavi, koji su bili 
osobito mešhur . 1 Ko god bi izbio, pa bio zvan ili 
nezvan, bio bi lijepo dočekan, pogošćen 
kahvom, jelom i duhanom. Teferičilo se i dan i 
noć kraj razapetih čadora, dok su dućani 
dotičnog esnafa 2 za to vrijeme bili zatvoreni. 

Što je koji esnaf bio ugledniji i brojniji, to su i 
kušanme bile čuvenije i bogatije. Sazlije su 
sitno meraklijski kucali, a ni noću se kraj 
zapaljenih vatri nebi mirovalo. Samo bi se po 
malo dremnulo, pa se opet diglo i nastavilo. U 
dan se bacalo kamena s ramena, skakalo iz 
ćusteka 3 i iz zatrke, trkalo se u zavezanim 
vrećama, skakalo na mijeh 4 i puzalo uz direk 5 
namazan lojem, na čijem je vrhu stajao 

1 Ukusni i nesvakidašnji 

2 Skup istih zanata npr. kovači ili opančari itsl. 

3 Iz mjesta 

4 Napuhana kozija koža-kožni balon 

5 Drveni stub 

boščaluk. Kako god bi neko od skakača, 
odskočio od napuhanog mjeha, pa posramljen 
hegnuo 1 u travu, ja sletio odozgo sa direka, svi 
bi udarili u smijeh. U sumrak sve nekako utihne, 
samo vatre veselije buknu, a utom se javi i 
krneta . 2 Stariji se prisjete mladosti i s uzdahom 
se vrate davnim uspomenama, a mlađarija u 
mislima hrli pod pendžere stiskajući oči k'o 
mušepke . 3 


1 Postranice pao svom težinom 

2 Klarinet 

3 Mrežasta zaštita na prozoru od tankih letvica 

U zanatlije zlatne ruke 



U onom starom vaktu bijaše u cara veliki vezir, 
pa živio onako vezirski. Bijaše vrlo uman i 
ovladao je dobro ilmul-kelamom , 1 tefsirom , 2 
sintaksom i drugim znanostima pa bio caru od 
velike pomoći. Carevina bogata, narod 
zadovoljan, svi rade svoj posao, ma milina. 
Odluči tako naš vrli car jednoga dana da pošalje 
vezira u kršćanski vilajet , 3 da tamo vidi kako oni 
žive i da ga o tome podrobno izvijesti. Rečeno, 
učinjeno. Vezir se ukrca na jedan trgovački 


1 Vještina govorništva 

2 Objašnjenja kur'anskih ajeta 

3 Zemlje-države 


44 




brod, i otisnu na put. Tamam što su se odmakli 
jedan dan od grada, navukoše se tmurni oblaci, 
zafijuka vjetar i podiže se strašna oluja. Valovi 
su nosali i bacakali brod i to potraja nekoliko 
dana, dok ga napokon oluja ne natjera svom 
snagom na neki sprud i razbi u komade. Svi se 
putnici osim hudog vezira utopiše, a njega 
jedan val spodbi i izbaci na obalu. Ko zna koliko 
bi tu ležao i kako bi sve završilo da na njega 
tako polumrtva ne nabasa neki siromašni ribar, 
koji je je stanovao tu u blizini. Vidjevši 
brodolomnika, on ga uprti i odnese u svoju 
kolibu, gdje ga je dovranisao 1 i njegovao koliko 
je znao i mogao. Nakon nekoliko dana kada se 
je brodolomnik pridigao, ribar mu reče da i nije 
baš u stanju da se dalje brine oko njega, jer je 
kod njega dan i idara, a gost i riba, kažu, četvrti 
dan se usmrde, te da traži sebi kakva selameta. 
Vezir mu objasni da je on visoki dužnosnik 
carski i da je ribar dužan da mu ugađa dok on 
ne ode na dvor, i da će on za taj trud biti bogato 
nagrađen. Ribar objasni brodolomniku da nije 


1 Dozvao svijesti 

nikad čuo ni za njega ni za njegovo carstvo, i da 
je on zaista car glavom i bradom to mu ovdje ne 
vrijedi ni malo. Vezir ode do grada pokušavši na 
sve strane da dokaže ko je i šta je, ali su ga 
svugdje samo ismijali i ne imavši kud, on se 
opet vrati svom spasitelju. Ribar bijaše 
merhametli pa ga opet primi, ali mu dade uslov 
da počne nešto svojim rukama raditi, pa da se 
može sam izdržavati. 

Kako ću ja raditi, kad nikad u životu nisam ništa 
svojom rukom načinio, niti sam imao potrebe. 
Od sad ćeš morati, reče njegov dobročinitelj pa 
ga strpljivo poče poučavati kako da pravi 
hasure 1 od palmove like , 2 i da plete korpe od 
pruća. 

Kako kažu, pametnom je i išaret 3 dosta, prihvati 
se naš junak posla i vrlo brzo ovlada tehnikom 
pletenja, pa je jednom sedmično išao na pijacu i 
prodavao svoju robu. Dio novca bi potrošio na 


1 Prostirka 

2 Konopac od palminog vlakna sličan kudjelji 

3 Znak,u smislu namignuti ili pokazati glavom i si. 

hranu, nešto malo dao domaćinu, a ostatak 
ostavljao na stranu. Nakon godinu dana sakupio 
je nešto sermije , 1 pa odluči da se ukrca na neki 
trgovački brod, nebi li ploveći od mjesta do 
mjesta Bog dao da nabasa na svoje carstvo. 
Dogovorio je sa jednim kapetanom da se ukrca 
na njegov brod, a da radeći manje zahtjevne 
poslove doplati svoje putovanje. Putujući tako 
izvjesno vrijeme, brod uplovi i u njegov rodni 
grad. Nasta veliko veselje jer se eto, već 
ožaljeni vezir pojavio živ i zdrav nakon toliko 
vremena. Ispričavši tako svoj doživljaj sultanu, 
reče mu i kako je malo hajra imao od svog 
znanja ilmul-kelama i apologetike, i da ne bi 
ribara da ga zanatu nauči, ko zna šta bi sa njim 
bilo. Od te priče i sultan uze ibret , 2 pa od tog 
vakta i sultani, osim ostalog uče i zanat, 
pretežno zlatarski. 

Što se tiče vezira, kako je imao kćer na udaju, 
tako počeše pristizati ženidbene ponude sa 
raznih strana, ali je on postavio jedan uslov. Ko 


1 Gotovine 

2 Pouku 

god od prosaca dođe, mora znati nešto 
napraviti svojom rukom. Kako ljubav nije 
paradajz, najzagrijaniji od svih prosaca nauči da 
djelja drvene kašike. Kada je donijeo kašike i 
pokazao kako ih pravi, vezir mu uz blagoslov 
dade kćer, pa su živjeli bezbeli sretno i 
berićetno sve dok nije došla Rušiteljica Užitaka. 

Marifetluk 



Obilazeći imanje nakon strahovita tufana , 1 
mladi seljak nađe gdje je vjetar izvalio jednu 
staru bukvu, a pod korijenom otkrio, ko zna kad 
zakopan ćup. Raskopavši malo izvadi ga i sav 
sretan ugleda u njemu nekoliko ogri 2 dukata. 
Radost bi kratka vjeka i ustupi mjesto 
zabrinutosti. Kako i šta raditi sa ovom 
sermijom, a da se ne sazna i raščuje. Ako 
saznaju komšije i rodbina neće doteći svima kad 
bi još triput toliko bilo, a o hrsuzima 3 i vlastima i 
da ne razmišlja. Hem bi mu oteli, hem bi još 

1 Vrlo jak olujni vjetar 

2 Niske,đerdani 

3 Lopovi 

bjen bio. Odlučio je da šuti o svemu i mudro, 
pomalo troši i da o svemu kaže samo ženi. A šta 
ako ona negdje izlane? Nakon kratkog dumanja 
dosjeti se. Ode hitro do čaršije pa kupi friških 
đevreka , 1 jednu kilu pastrmke i dva fišeka 
bombona. U povratku na jednu mladicu u njivi 
pokiti koncem šećerke, pa kući. Došavši kući 
dogovori sa ženom da sutra rano idu orati. 
Ujutro su poranili, upregli konje u zapregu i 
krenuli. Kako je žena sjedila odzada u kolima 
čovjek krišom baci u zrak đevrek koji pade k'o s 
neba pravo ženi u krilo. Ona se iznenadi, a čovo 
joj reče da se zahvali Bogu na berićetu . 2 Još je 
nekoliko puta ponovio trik sa đevrecima i sam 
se kanom čudeći. Kad dođoše na njivu imaju šta 
vidjeti. Mlada breza rodila bombonama. Skoči 
muž s kola te „pobra" bombone i počasti se sa 
ženom. Kako su počeli sa oranjem, samo što je 
zaorao prvu brazdu naš junak ispusti u nju onu 
ribu pa sav „ hajran " 3 dozva ženu. 


1 Vrsta peciva u obliku slova O 

2 Božiji blagoslov 

3 Jako začuđen,osupnut 

-Draga moja, vidi šta izorah. Nego kad nas Bog 

dragi 'vako počasti, leti 

kući pa nam ovu ribu spremi za fruštuk . 1 

Rečeno učinjeno. Kad je žena donijela jelo on 
joj ispriča i za dukate i reče joj da za živu glavu 
nikom ne govori o tom. Međutim žena ne izdrža 
već ispriča u povjerenju najboljoj drugarici. Za 
par dana eto na vrata zaptija . 2 Dozvaše 
domaćina pred kuću pa će jedan od njih bez 
okolišanja: 

- Gdje su dukati? Govori jer sve znamo,a tvoja 
žena je jemin . 3 

- Ama ljudi gdje se vi za ženskom pameti 
povodite. U mene je žena malo ćuruk 4 u glavu 
pa svašta izmišlja. Evo ću je dovesti pa se i vi na 
svoje oči uvjerite. 

Rečeno, učinjeno. Dozvavši ženu muž je upita: 


1 Doručak 

2 Nekadašnji policajci 

3 Svijedok 

4 Invalid 

- Ženo evo ovi ljudi došli da traže nake dukate 
koje sam ja ko biva našao pa im ti reci kad i 
kako ih nađoh. 

- Pa znaš onaj dan kad smo išli orati, a đevreci 
padali s neba, kad smo ono ubrali one 
bombone s' breze i kad si nam izor'o onu ribu 
za fruštuka, to je oni dan bilo,reče ona. 

Zaptije vidješe s kim imaju posla te se izvinuše 
domaćinu i odoše neobavljena posla, a seljak se 
Bogu zahvali na marifetluku 1 i lijepoj pameti. 


1 Vještina,spretnost,prepredenost 

0 marifetluku još jedna 



Neki mladić iz Šehera ode na naukovanje u 
Stambol.Proveo je kod svog šejha punih osam 
godina i dobro izučio nauk, te dobio idžazet 1 da 
i on može druge poučavati. Kad mu je uručio 
diplomu,šejh predloži svom učeniku da ostane 
još jednu godinu s njim da ga nauči marifetluku. 
Momčina se lijepo zahvali, ali ne 
pristade,pravdajući se da je poželio kuću i 
toprak , 2 a da njemu marifetluk nije ni potreban. 

Na putu kući potrefi se na džumi u nekoj 
varošici, gdje je imamsku dužnost obavljao neki 


1 Dozvola 

2 Zavičaj 

priučeni hodža. Shvativši da „hodža" lupeta s 
brda s dola,( a narod ionako na razumije 
arapski) proradi njegovo Ja" pa iza završene 
„hutbe " 1 ustade oštro protestvujući. 

- Narode, kakav vam je ovo hodža? Pa on pojma 
nema,lupeta besmislice. 

- A ko si ti mladiću, upitaše ga prisutni. 

- E, ja sam taj i taj, pa sav važan izvadi diplomu, 
a na njoj muhur 2 k'o gurabija, pa pokaza 
prisutnima. 

Kako je to mahom bio nepismen svijet, diploma 
im nije bila nikakvo mjerilo , pa zatražiše od 
momka da dokaže nekako da je pametniji od 
njihovog hodže. On bezbeli pristade na to i 
dopusti da hodža probere Ispit 

za njega. Hodža mu dade komad uglja i reče da 
na jedan zid što god bolje znadne napiše 
kaligrafski „krava" (Al-Baqara). 


1 Propovjed petkom 

2 Pečat 

- Ništa lakše, reče momak i dok reče šta bi, 
levha 1 bi ispisana. 

Hodža uze od momka onaj ćumur, pa na 
suprotni zid nacrta kravu, i zatim upita prisutne: 

- Šta je ovo? 

- Krava, rekoše uglas. 

- A šta je ono tamo, pokaza na levhu? 

- Eh, to ne umijemo kazati, harfovi 2 neki, ali se 
ne da lahko čitati, rekoše. 

- Eto momčino, toliko o tvojoj školi, reče hodža, 
a mladić posramljen nalijevo krug, nazad u 
Stambol svom šejhu. 

Brzo prođe i ta godina pa naš novopečeni 
marifetlija odluči da oproba svoj novi nauk na 
istom mjestu gdje je prošli put bijaše 
osramoćen. 


1 Kaligrafski umjetnički ispis arapskih slova 

2 Slova, znakovi 

Za ovu priliku je pustio da mu brada 
poraste,kupi i skupocjen kijafet 1 i fes, pa pravo 
na džumu. Hodža je kao i obično nešta pričao, a 
niko ga nije razumio,ali su svi obratili pažnju na 
pridošlicu koji je (namazavši oči lukom),plakao 
"iza glasa". Kad završi džuma momak se izvinu 
džematlijama zbog bihuzurluka koji je izazvao 
njegov plač i reče im: 

- Halalite braćo, ali ja 'vakav ders 2 još ne čuh 
iako sam u Stambolu sve uleme što ima slušao. 
Da vi znate kakvog imama imate. Evo ja ću prvi 
prići da mu ruku poljubim, i iz njegove 
mubarek 3 brade dlaku iščupam za svoju osobitu 
sreću i napredak. 

Rekavši to skoči do hodže, a svijet za njim obori 
hodžu i svu mu bradu počupaše, dabogda da je 
svima po dlaka dopala. 


1 Svečana dolama .odora,znak učenosti, 

2 Predavanje 

3 Blagoslovljene 

Mudri handžija 



Desi se tako u jednom hanu da je na konaku 
pokraden jedan od musafira . 1 Kako niko nije iz 
hana izlazio, jer se preko noći držao zaključan, 
to logično bi da je hrsuz 2 još tu. Svi bijahu 
pretreseni ali para nigdje. Handžija ne dade da 
se vrata otvore dok se krivac ne nađe. Naredi 
da svi imaju ostati još jedan konak, a on će uz 
jedno čudo božije naći lopova. Kad pade noć 
handžija iskupi musafire i svima podjeli po 
jednu šipku od metar dužine. 


1 Gost 

2 Lopov 

- Ovo su šipke koje uz božiju pomoć kazuju. Kod 
koga budu pare njegova će šipka do ujutro 
porasti tačno za desetinu. Sad svi na konak ,a 
šipka će ujutro pokazat hrsuza. 

Kako je noć odmicala, a san se prikradao hrsuz 
odluči da skrati svoju šipku za desetinu,pa neka 
ona raste, a on će mirno spavati. Međutim kad 
su ujutro uporedili šipke nađoše da je njegova 
kraća. 

Sepet zemlje 



Imao je neki zemljoposjednik golemo imanje ali 
je zameračio na jedan komadić čaira 1 pored 
vode, koji mu je usto i djelio jednu veliku njivu 
na dvoje. Kako je to bio imetak neke udovice on 
joj ponudi neku bijednu sumu, na šta ona 
bezbeli ne pristade. Ode vlastelin do sudije sa 
dva lažna svjedoka, i hedijom 2 za sudiju, te 
začas utanačiše da onaj čair po zakonu pripada 
njemu. Kad je saznala udovica za sramnu 
presudu uze jedan sepet 3 i lopatu pa pravo na 
njivu. Došavši na njivu zateče novopečenog 
gazdu, pa ga zamoli da joj dozvoli nakopati 


1 Livada 

2 Poklon 

3 Velika košara od pruća 

jedan sepet zemlje,da ponese kući za 
uspomenu. Da je udobrovolji on joj dozvoli, a 
kad sepet bi začas napunjen udovica zamoli 
gazdu da je zametne. Potegnu on sepet ali ne 
može ga ni pomaknuti. 

- Šta bi komšija, upita udovica? 

- Pa eto ne mogu da podignem, previše je 
težak, reče. 

- A šta misliš kako će ti biti teška ova njiva na 
Sudnjem danu,a ti znaš dobro kako si do nje 
došao? 

Nafaka 



Bijahu dva fukaraša 1 pa svaki dan hodajući po 
čaršiji jedan bi govorio, Bože pomozi, a drugi 
care pomozi. Čuo je car kako oni mole pa 
naredi kuharu da umjesi jedan hljeb i da u njega 
prije pečenja natrpa podosta dukata. Sutradan 
kad su ona dvojica prolazili car po slugi posla 
onaj hljeb onom što je muradao 2 na cara. 
Dobivši hljeb on primjeti da je težak, pa 
pomislivši kako nije dobro pečen ponudi ga 
svom drugu za dvije pare. Ovaj jedva dočeka, 
isplati ga, pa pohita kući jer njegovi već par 
dana hljeba nisu okusili. Sutradan pored saraja 
prođe onaj što išće od cara opet vičući care 


1 Fukara-siromah, prosijak 

2 Murad-želja 

pomozi. Ču to car pa naredi da ga dovedu, da 
ga ispita šta uradi sa onolikim parama za jedan 
dan. Kad saznade za njegovu trgovinu reče: 

-Zaista kome Bog daje, taj i ima. 

Halal nafaka 



Pričalo se da je nekad u onaj rahatni vakat, kad 
bi ko htio ići na hadž mjenjao svoj novac kod 
brice , 1 jer je kod njega k'o biva halal nafaka. 
Ljudi su danima obilazili berbernice i svoj novac 
mjenjali za istu količinu novca iz bricina pazara. 
Kako je moj dedo bio brico upitao sam ga da mi 
objasni taj običaj ako je bio stvaran, a ne 
„čaršijska", kako to najčešće biva. 

- Pa eto, kad već pitaš reći ću ti, reče mi dedo. 
Nekad kod brica nije bilo cjenovnika pa su ljudi 
davali onako od srca ,koliko je ko mogao 
halaliti. Bogat više, siromah manje, a ja sam kad 
nemam puno posla, znao čaršijske hamale 2 i 
mazlume 3 ošišati i podbričiti besplatno. Za 
cekera je vazda bilo,a nafaka je bila berićetli jer 


1 Berber,frizer 

2 Nosač 

3 Lude, čaršijske budale, 

je sa halalom zarađena. Znajući to, svjet je 
dolazio da promjeni pare da im biva budu halal 
Ja ne znam mogu li se tako pare ohalaliti, ali 
sam svakom ko mi je došao promjenio,moleći 
dragog Boga da im ukabuli . 1 Eto danas i brice 
imaju cjenovnik pa niko više ne mjenja, a i 
narod sve manje brine jel' nafaka halal ili nije. 


1 Kabul-primljeno 

Još jedna o nafaki 



Bijahu nekad negdje trojica braće koji se nakon 
smrti roditelja lijepo podjeliše i svaki od njih se 
prihvati posla na svom djelu imanja. Kod 
dvojice starijih sve ide ko iz vode, a najmlađi i 
za sirovo kad uhvati ono se osuši.Izvjesno 
vrijeme braća ga pomagala i sokolila, ali vidjevši 
da je sve uzalud odustadoše.Odluči se najmlađi 
brat da napusti vatan# i krene za nafakom u 
svjet. Uze boščaluk 1 na rame, oprosti se sa 
braćom, pa put pod noge.Hodajući tako put ga 
nanese kroz šumu, pa kako mu je bilo pritužilo 
„porad sebe",siđe s puta da se 


1 Zavežljaj 

olakša.Računajući da bi mogao neko naići i 
vidjeti ga u nezgodnoj situaciji on zađe malo 
dublje u šumu, ali kad se htjede vratiti na put 
shvati da je zalutao.Kad je na kraju odustao od 
traženja puta, ojađen i umoran sjede pod jedno 
drvo da tu sačeka svoj suđeni čas.Ne prođe 
puno vremena, kad se pred njim, kao da je iz 
zemlje iznikao, pojavi neki travar. Obradovan, 
mladić skoči na noge i nazva selam ataru , 1 a 
ovaj kao da je gluhonijem ne obrati pažnju na 
njeg,iakoje bilo očigledno da gaje primjetio. 

-Šta me briga, pomisli mladić. Pratiću ga dok ne 
izađe na put pa kud koji... 

Primakla se i noć, a stari travar nikako da izađe 
na put. U neko doba dođoše do neke kolibice i 
starac ulazeći dade znak momku da uđe. 
Nemavši kud, on uđe i primjeti da u kolibi osim 
dvije slamarice 2 u ćoškovima na zemljanom 
podu, nema nikakvog namještaja. Travar 
odnekud izvadi jedan komad suhog hljeba pa 


1 Travar 

2 Dušek od slame 

dodade jednu polovinu svom gostu, nasuvši mu 
u jedan čanak 1 vode da zalije.Kako glad očiju 
nema, prihvati se on tvrde suhe pogače i 
vode.Nakon tog mršavog obroka onako 
izmoren leže na slamaricu i zaspa.S prvim 
zracima sunca, čuvši šuškanje, skoči na noge, 
odlučan da i dalje prati travara dok ne izađe na 
neki put.Tumarajući tako čitav dan šumom, ne 
izlazeći nigdje na put ili barem kakvu 
stazu,predveče stigoše pred neku 
brvnaru.Ušavši unutra nađoše na siniji 2 
postavljenu večeru.Bijaše tu pšenična pogača, 
sir, kajmak, časa mlijeka i sahan pekmeza.Jednu 
polovinu kuće zauzele su drvene „sofe",na 
kojima su bila prostrta dva vunena dušeka.Ne 
obazirući se posebno na „domaćina", momak 
sjede, dobro se najede, pa zaspa na udobnom 
dušeku.Ujutro ga probudi cvrkut ptica, koje 
pjesmom pozdravljaju rađanje novog 
dana.Skoči vidjevši da je atar već ustao i da je 
spreman za put. I taj dan prođe kao i prethodna 
dva, sa razlikom što pred mrak stigoše pred 


1 Okrugla drvena činija 

2 Okrugli niski stolić 

jednu lijepu zidanu kuću.Da je to gospodska 
kuća svjedočila je i postavljena sofra. Bijaše tu i 
slatkih i slanih jemeka , 1 a o bogatstvu su 
svjedočila i dva kreveta prostrta mehkom 
mirisnom krevetninom.Već naviknut da ništa ne 
pita naš se junak prihvati zijafeta i kad se 
najede, sit zaleže sanjajući o boljem 
životu.Jutro je već osvanulo i dan dobrano 
zabijelio kad našeg junaka iz slatkog sna prenu 
glas: 

-Listaj, davno je svanulo. 

-Pa zar ti govoriš? 

-Jašta nego govorim, eto i sam čuješ. 

-Pa zašto si šutio prethodnih dana? 

-To zato, da bi ti ibret uzeo,i da ne bi zapitkujući 
sve pokvario.Naime kako si vidio, u onaj prvi 
dan se rađaju oni kojima će nafaka biti onaka, 


1 Ukusno s pažnjom napravljeno jelo 

drugi dan oni malo sretniji, a treći dan oni koji 
će život provesti u obilju. 

-Pa kad to sve znaš bezbeli 1 znaš i kad sam ja 
rođen. 

-Naravno, ti si rođen u onaj prvi dan. 

-To sam i pretpostavio, a ima li kakva lijeka tom 
mom halu? 

-Ima jašta.Kod tvog starijeg brata ima 
služavka.Vrati se svojoj kući pa je oženi, jer ona 
je rođena u onaj treći dan, pa će ti s njom doći i 
nafaka. 

Završivši kazivanje izvede momka na put 
uputivši ga ka kući, a ovaj sretno došavši nazad 
uradi kako mu je rekao čudni travar,pa poživi 
lijepo i berićetli dok ne dođe suđeni čas. 


1 Sigurno 


69 



Vasijet 



U onom vaktu kad su ljudi puno više pazili na 
ahiret nego dunjaluk, bijaše i jedan plaho bogat 
i pobožan insan koji je imao sina jedinca. Kako 
to obično biva, jedinac i materina maza, malo je 
vodio računa o vjerskim obavezama, a više sa 
društvom derte 1 razbijao. Osjetio je babo kako 
se primiče edžel 2 pa pozvavši sina ostavi mu 
vasijet 3 : 

-Sine, kada umrem, ukopaj me sa čarapama na 
nogama, a posije dženaze otvori vasijetnamu. 


1 Brige 

2 Sudbina 

3 Usmena oporuka 

Došao je i vakti sahat , 1 babo preseli na bolji 
svijet, a sin htjede učiniti kako mu je naređeno. 
Čuvši da hoće oca ukopati u čarapama, imam i 
gasali 2 se žestoko usprotiviše i bezbeli ne 
dadoše, pa umotaše mejita u ćefine bez ičega 
kako i priliči. Nakon obavljene dženaze uze sin 
vasijetnamu , 3 otvori je i pročita: 

-Dragi sine, eto vidiš da na ahiret ne daju 
ponijeti ni čarapa od dva groša, a kamoli šta 
više, pa zato gledaj kako ćeš onu sermiju koju 
sam ti ostavio utrošiti da stekneš božije 
zadovoljstvo i ugled kod ljudi. Na bolji svijet ćeš 
ponijeti samo dobra ili loša djela, a nakon smrti 
ljudi će te po dobru ili ne daj Bože po lošem 
pominjati, a svaka njihova riječ je dova. 


1 Smrni čas 

2 Oni koji kupaju umrlog 

3 Pisana oporuka 

0 vasijetu još jedna 


Bijaše u gradu jedan plaho bogat čovjek koji se 
jako bojao smrti i smrtnog časa. Znao je da mu 
nakon dženaze slijedi ispitivanje od strane 
suvaldžija 1 u kaburu, a čuo je svašta o njima. Te 
strašni, te strogi, te kad počne ispitivanje čovjek 
ne zna ni kako se zvao na dunjaluku. 
Promišljajući šta će i kako će odluči da ostavi 
vasijet sinovima da prvu noć u kaburu s njim 
provede neko živ, te da mu tako ublaži strah i 
olakša ispit. Kad dođe vaktisahat 2 i preseli na 
ahiret, sinovi nađoše za poveliku sumu jednog 
odvažnog hamala i dogovoriše se s njim da ga 
spuste da prekonači sa njihovim babom, a 
bezbeli će mu ostaviti roru da može normalno 
disati. Kad ujutro dođoše i izvadiše hamala iz 
kabura, a on osijedio. Kad htjedoše da mu daju 
zasluženu i dogovorenu nagradu on je odbi 
rječima: 


1 Meleci ispitivači u kaburu 

2 Smrtni čas 

-Fala vam ljudi, ali ne treba mi vaša sermija 1 . Ja 
dok sam noćas dževap dao za ono što sam na 
gurtni 2 zaradio, evo sam objelio. 

-Kako ti? 

-Pa lijepo. Kad se dženaza razišla dođoše dva 
meleka pa kad nađoše da smo dvojica u kaburu 
dogovoriše da prvo propitaju mene, jer efendisi 
benum po mene će ujutro doći, a vaš babo će 
im ostati, pa sa njim ne treba žuriti. 


1 Novac, gotovina 

2 Hamalski konopac 

0 namli udavači i mudrom momku 



Jedan viđen, vrlo bogat čovjek, od evlada 1 imao 
samo jednu šćer. Kada je prispjela za udaju, 
počeše dolaziti prosci sa svih strana, ali ona 
svakom nađe mahanu. Kada se to pročulo 
prestade i raspitivanje za njom, a babo i mati se 
golemo nasekiraše đe će im šćer ostat 
usidjelica. Kako po šerijatu roditelj ne može 
utjecati na šćerkinu odluku i izbor, babo ode do 

1 Potomstvo 

jednog starog komšije kojega je sva mahala 
držala za dobro pametna i mudra , pa mu se 
izjada. 

- Ti barem imaš, - reče mu dedo, veliku kuću i 
golem halvat, pa sazovi jedno sijelo momaka i 
djevojaka, možda joj se neko i svidi. 

Rečeno učinjeno! Sazva babo sijelo, ali naša 
nesuđena mlada, jednako jordami . 1 U neka 
doba diže se jedan momak, pa je upita: 

- Boga ti begovice, k'o bi to na priliku rečemo 
tebi odgovaro za čojika? Ne mogavši izbjeći 
odgovor djevojka odgovori: 

- Pa eto kad me već pitaš, to bi mor'o biti neko 
ko svaki dan posti, stalno ibadeti, a svaku noć 
Kur'an prouči. 

Na tu riječ svi se ušutiše, dok se sa dna halvata, 
ne javi jedan mladić. 


1 Oholi se 


75 



- Ja sam upravo takav kako si rekla. 

Čuvši to beg brže bolje posla po kadiju, nađoše 
se i svjedoci i pošto cura ne mogaše pogaziti 
riječ, obavi se nićah . 1 Opremi babo jedinicu i 
otpravi sa bogatim darovima na opšte 
zadovoljstvo i sa velikim veseljem. Međutim ne 
prođe ni deset dana, eto ti mlade begovice u 
mehćemu 2 kadiji. 

- Kojim dobrom, - upita kadija? 

- Kakvo dobro, moj kadija. Onaj hrsuz i lažov, 
udario mi je na obraz. Sve što je rek'o, slag'o. 
Evo već deset dana odkako smo skupa, niti 
posti, niti ibadeti, a Kur'an ni otvorio nije, a 
kamoli cio proučio. Nego hoću da mi dozvoliš 
talak , 3 a da se lažov propisno kazni. 


Kadija nemade kud već posla zaptije po 
mladoženju te ga dovedoše. Pošto mu saopšti 

1 Vjenčanje (vjersko) 

2 Mehakim šerija-mehkema, sudska dvorana 

3 Razvod braka 

optužbu, upita ga ima li šta reći u svoju 
odbranu. 

- Dragi moj, poštovani kadijo, ja sam na dersu, 
od tebe lično slušavao, da ko posti mjesec 
Ramazan, i šest dana mjeseca Ševala , 1 kao da je 
postio cijelu godinu, a imadem i šahide da sam 
to ispoštov'o. 

- Dobro, to za post je uredu, a šta ćemo za 
ibadet? - upita kadija. 

- Pa vrli moj efendija, ti si nam lično kaziv'o 
hadis, da ko klanja sabah u džematu, kao da je 
cijeli dan u ibadetu, a ko klanja jaciju u 
džematu, kao da je svu noć ibadetio. Eno puna 
džamija svjedoka, da ja sabahe i jacije u 
džematu nikad ne ispuštam. 

- Pa i to si, efendisi benum u pravu - reče 
kadija, ali šta ćemo sa Kur'anom? 


1 Ramazan i ševal- mjeseci islamskog kalendara 

- Pa dobri moj kadija, ti si nam prenio hadis 
Resulullaha s.a.v.s 1 da ko pred spavanje prouči 
tri putu kulhuvallahu, ko da je proučio čitav 
Kur'an, a evo moja mlada može potvrditi, da za 
ovo vremena kolko smo skupa, nikad nisam 
leg'o, a da ne proučim i više od toga. 

- Istinu si rekao - reče kadija, a ti mlada svog 
čojeka za ruku i kući, i dragom Allahu šućur čini 
što nam je vol'ke olakšice dao. 


1 Da je Božija milost na njega 

0 ženskom seru 


U mnogim ajetima i hadisima nalazimo govor o 
ženskom šeru , 1 i o tome da ga se moramo 
dobro pripaziti Jer „Vi u ženama svojim i 
potomstvu možete naći neprijatelja, pa ih se 
dobro čuvajte" (Kur'an). Žene su uvijek bile 
predmetom priča, ovakvih, ili onakvih, pa evo 
par hikaja o ženskom šeru. 


šer ar. zlo, zla namjera 

Neće ni pred horoza bez nikaba 



Priča se da su dvojica ahbaba držali trgovinu 
platnom i drugom robom koja se dobavljala iz 
Burse, pa i dalje. Jedan od njih je išao po robu, 
a drugi je vodio trgovinu. Doprije, u neka doba, 
do ušiju trgovca u čaršiji govorkanje da, dok je 
na putu, ženu njegovog ahbaba krišom 
posjećuje neki muškarac. Da bi ustvrdio da li u 
tom ima istine, on potajno izvrši detaljne 
provjere i uvjeri se na svoje oči. Dočekavši svog 
ortaka s puta, teška srca, pokuša obazrivo da 
mu kaže šta je otkrio, ali čim spomenu 

nevjerstvo njegove supruge, ahbab skoči i 
potegnu nož rekavši: 

- Sreća je da smo već godinama ahbabi, inače 
bih te sad ubio zbog tih riječi. Ja svoju ženu 
dobro poznajem i znam da nikad nije ni pred 
horoza izašla bez nikaba , 1 a kamoli pred muško. 

Rekavši to raskide ortakluk, uze svoju sermiju i 
pođe kući. No kako je zrno sumnje pustilo klicu, 
došavši kući, posla ženu u čaršiju da mu nešto 
donese, a on se pope na tavan i probuši jednu 
rupu u šišetu . 2 Dok žena dođe iz čaršije, on je 
dočeka riječima, da je dobio haber , 3 da mora 
hitno na put, pa da mu spremi poputninu. 

- Pa tek si došao, poče da se jada žena, ali 
spremi što joj je rečeno i isprati čojeka na put. 

Izašavši iz grada, naš bošnjo skrenu u šumu, 
pripe konja i sačeka prvi mrak, pa se krišom 
vrati do kuće i pope na tavan. Dok dobro 

1 Veo koji pokrije ženu 

2 Drveni ukrasni strop 

3 Vijest 

omrknu i svijetla po mahali se ugasiše, on kroz 
rupu na tavanu primjeti da u sobu sa njegovom 
ženom uđe azgin 1 mladac. Oprezno siđe sa 
tavana, uđe u kuću i upavši u sobu, jednim 
udarcem sablje presudi ljubavnicima i ostavivši 
ih tako pobježe iz grada i ne zaustavi se do 
Stambola. Bojeći se kazne za dvostruko ubistvo 
koje je počinio,jer je uzeo zakon u svoje 
ruke,nadao se da će u dalekom svijetu uspjeti 
da se sakrije od suda i da će sa novim 
identitetom započeti i novi život. Sa ono 
sermije što je imao otvori trgovinu i pokuša da 
što prije zaboravi stari život. 

Nakon izvjesnog vremena,kroz čaršiju se začu 
talambas 2 i glas telala, 3 koji kazuje važnu vijest. 
Izašavši iz radnje naš trgovac saznade da je 
pokradena carska hazna, 4 te da padišah 5 nudi 
veliku nagradu onome ko uputi istragu na pravi 
trag. Razmislivši o tom,uputi se naš bošnjo 


1 Vatren,plahovit 

2 Bubanj 

3 Objavljivač novosti 

4 Blagajna,trezor 

5 Turski osmanski vladar, sultan 

pravo na dvor,da proba razrješiti misteriju. 
Došavši na dvor insistirao je da ga primi sultan 
lično, jer samo njemu može reći svoj sud. 

Kad je izašao pred padišaha,na upit šta je to 
otkrio on reče: 

- Presvjetli sultane pare je pohašao veliki 
vezir,čuvar hazne lično.Nego ti njega malo 
pritegni pa ćeš vidjeti da sam u pravu . 

Sultan se naljuti na ovu hilu , 1 jer mu je vezir bio 
k'o sin,pa naredi da hudniku udare nekolike po 
turu i da ga istjeraju van. No kako je i ovdje 
posijano sjeme sumnje,padišah pozva jednog 
od najbliskijih saradnika,te mu naredi da malo 
uhode vezira i da ga negdje malo i „pritegnu", 
pa ako bude prav,dobra nagrada i unapređenje 
će popraviti učinjeno. 

Na veliko sultanovo iznenađenje,čim su ga malo 
„pritegli" vezir je priznao pronevjeru i otkrio 
mjesto gdje je sakrio ostatak novca. Začuđeni 


1 Potvora(pokušaj nanošenja štete) 

sultan naredi da se nađe naš junak da ga 
nagradi, i ispita kako je znao za lopova. 

Kad dovedoše hairliju on reče: 

- Dragi moj padišahu. Kad sam došao u Stambol 
primjetio sam da vezir kada ide čaršijom nosi 
čizme na kojima su praporci. Upitavši komšije 
šta je razlog tome, oni mi rekoše da je vezir 
toliko bogobojazan,da nosi praporce da bi ga 
mogli čuti mravi i ostali sitni hajvan, pa da se na 
vrijeme uklone da ih bigajri hak 1 ne pogazi. Kad 
je pohašana hazna,ja se sjetih svoje žene što ni 
pred horoza ne htjede bez nikaba,pa mi se 
samo kaza. 

Pošto ga je njegova velika greška izjedala on 
ispriča sultanu svoju priču pa završivši reče: 

- Pa eto to je bilo tako,pa osudite i mene. 

Na te rijeci mubareć sultan reče našem bošnji 
da on nije učinio prestupa, jer to se u mubareć 


1 Nedužan 

Šerijatu smatra da je učinio ta'zir/a ne hadd, 1 2 te 
da je slobodan da ide gdje god hoće. Uz to ga je 
bogato nagradio za njegovu mudrost i 
iskrenost,a šta je dalje bilo u hikaji se ne 
spominje. 


1 Odmazda 

2 Kazna 

0 ženskom seru druga 



Priča se da je neki čovjek bio dobar i čestit 
vjernik, plah komšija i za svaku pohvalu. Imao je 
i vrijednu i čestitu ženu,s kojom je lijepo živio 
dragom Bogu zahvaljivao na svim blagodetima. 
Kad god bi bili u prilici supružnici su klanjali 
zajedno (džematile), nakon čega bi muž dovu 
učio, moleći Uzvišenog za berićet u malu 1 i 
zdravlju. Aminajući na to, zamoli ga žena neka 


1 Imetak 

moli i da ga Bog džele šanuhu 1 sačuva svakog 
šera , a naročito ženskog. 

- Ma kakav ženski šer. To i ako se nađe u ženska 
, dobrom Ijeskovinom se začas istjera. 

Žena se ušuti, pa za poslom, a čovjek za svojim, 
jer bilo je vrijeme za oranje pa su pripreme 
uveliko tekle. Čim je ugrabila priliku, žena ode 
do susjednog sela gdje bijaše ribnjak, kupi 
jednu kilu ribe, a u povratku je zamota u repuh 2 
i sakri u jedan grm na imanju. 

Sutradan muž i žena poraniše na njivu da oru. 
Žena je išla ispred volova, a čovjek držao plug i 
zaoravao. U neka doba žena „morade" porad 
sebe u grmlje, pa dohvati onu ribu i sakri u 
dimije . 3 Kad nastaviše orati ona krišom ispusti 
ribu u brazdu, pa „iznenađena" pokaza mužu 
šta je izorao. Sakupivši ribu utvrdiše da je svježa 
i jestiva pa se dogovoriše da je žena spremi za 
doručka. 

1 Dž.š-Uzvišeni 

2 Korovska biljka širokog lista 

3 Vrlo široka ženska muslimanska suknja 

Žena to jedva dočeka pa došavši žurno kući, 
sakri onu ribu u podrum, a jednu opet u dimije 
pa zasjede u mutvaku. 

Hudi čovjek čekao sahat-dva na užinu, pa kad 
uvidje da nema ništa ni od žene ni od užine 
potegnu kući da razabere u čemu je problem. 
Došavši kući nađe ženu kako sjedi pa je upita 
šta je uradila sa ribom i što ne donese doručka. 

- Kakva, bolan ne bio riba? „zabezeknuto" će 
žena. 

- Kako kakva, pa ona jutrošnja iz oranja. 

- Da tebe nije malo sunce udarilo, pa pričaš 
svašta? 

Ovo bi dosta da čovjek plane što ga žena pravi 
budalom, pa joj prilijepi šamarčinu, a ona 
zavrišta k'o da je deru. Učas se okupi sav 
komšiluk,a žena jednako zapomaže: 

- Ljudi pomozite, ubi me bigajri hak,poludio pa 
spominje naku ribu. 

Kako se u međuvremenu haman smirio čovjek 
ispriča jutrošnji događaj, a narod ga sasluša 
iako sa vidljivom dozom sumnje. Žena to jedva 
dočeka pa njima iza leđa pokaza čovjeku onu 
ribu , a on vrisnu pokazavši prema njoj: 

- Eno ribe vidite da je istina. 

Dok se komšije okrenuše žena je već sakrila ribu 
pa im reče: 

- Eto vidite i sami. Nego pomozite i zovite 
hodžu da mu oduči jer ja sama s njim neću moći 
izaći na kraj. 

Kad i to još ču poleti čovjek prema njoj, a ona 
se sakri iza komšija, a oni nemajući kud, svezaše 
„oboljelog" pa odoše tražiti hodžu,a ženu 
ostaviše da ga vezana čuva. 

Kad se svjet raziđe, upita žena čo'jeka vjeruje li 
sad u ženski šer? 

- Vjerujem ženo nego puštaj me, halal ti bio 
bihuzurluk što mi napravi, a ti meni halali 

šamar, huja me prevari. I da znaš da ću o'sele 
na svakom namazu moliti dragog Boga da me 
čuva ženskog šera baška . 1 


1 Posebno 

0 turbetima - umjesto uvoda 


O tome ko je prvi i zašto počeo dizati turbeta 1 
na kaburovima 2 merhuma 3 nije mi poznato, ali 
vjerujem, da nije slučajno, a i da nije ni 
šerijatski neopravdano, mada neki misle da je 
zabranjeno. Činjenica je da su svi oni koji su se 
usudili da ih ruše ružno završili, kao što je i 
neosporno hiljade svjedočanstava onih koji su 
zijaretili 4 turbeta i pritom tražili od Allaha Dž. Š. 
da im pomogne u njihovoj nevolji, pa himetom 5 
dotičnog Allahu bliskog roba bivali oslobođeni 
nevolje. Sigurno je jedno, da oni koji su 
napustili dunjaluk čuju one koji im se obraćaju 
selamom i drugim govorom, i vjerovatno mogu 
kod Uzvišenog Allaha Dž. Š. tražiti pomoć za 
one koji Mu se obraćaju. Sigurna stvar je i to da 
će pravo šefaluka 6 kod Allaha Dž. Š. imati i 

1 Muslimanski nadgrobni zidani spomenici 

2 Ar. grob, raka 

3 Merhum-umrli 

4 Posjećivali 

5 Posebno postignuće kod Boga dž.š 

6 Zagovorništva 

šehidi 1 i Allahovi dobri robovi. Oko ove mes'ele 2 
(molitve pored turbeta) se lome koplja kod 
uleme, međutim to nije predmet ovoga pisanja. 
Ja ću ovdje pokušati ispričati nekoliko priča o 
nastanku pojedinih Sarajevskih turbeta koja su 
najčešće posjećivana. Priče i nisu baš najbolje 
potkovane historijom, a da jesu, ne bi bile priče. 


1 Šehid-koji je svjedočio vjeru, poginuli borac 

2 Pitanje za raspravu 

Turbe Sedam Braće - Jedileri 



Iza leđa Sarajevske kršle , 1 za Beglukom, nalazi 
se turbe Sedam Braće ili Jedileri. Sama riječ 
jedileri (sedmorica) ima više značenja, a u 
tesavvufu 2 označava položaj ebdala . 3 Priča se da 
su nekad u Sarajevu bili pokradeni neke 
karavandžije, i da je pritom palo i mrtvih glava, 
a da je dio robe nađen kod sedmerice mladića. 


1 Nekadašnja kasarna .danas ministarstvo odbrane 

2 Sufizam,islamski misticizam 

3 Ar. bedel-zastupnik, visoki položaj u tesavufu 

Našli su se i „svjedoci" koji su ih vidjeli da se 
motaju oko karavane pa tako bijahu nabrzinu 
osuđeni za lopovluki ubistvo i pogubljeni. Kao 
takvi, pokopani su na jednu među pokraj 
bistričkog potoka izvan muslimanskog mezarja. 
Nakon izvjesnog vramena narod primjeti čudnu 
svjetlost iznad kaburova sedmorice. Dođe ta 
vijest i do kadije, pa on krišom provede još 
jednom pomnu istragu, te utvrdi prave krivce i 
nedužnost stradalih mladića. Iznad njihovih 
mezarova Sulejman Čorbadži podiže zidano 
turbe i izgradi džamiju, i sve do današnjeg dana 
Sarajlije svih konfesija obilaze ovo turbe. Boga 
moleći za svoje potrebe. 

Kosino turbe 



Priča se da je u krimsko-turskom ratu 
učestvovala i bosanska askerija , 1 pa tom 
prilikom bi zarobljen jedan mladić Sarajlija, i 
odveden u zarobljeništvo u Rusiju. Dodjeljen je 
nekom plemiću, da kuluči . 2 Pošto je jako volio 
konje i umio oko njih izmoli vlastelina da radi u 
štali sa konjima. Kako se odmah vidio napredak 
u ergeli, vlastelin ga imenova za stalnog 
konjušara. Samim tim imenovanjem došao je u 
priliku da oprema i izvodi konje i samom knezu i 


1 Vojska 

2 Kuluk-besplatan rad 

ostaloj vlasteli. Radeći tako, naš vrli Bošnjak 
upozna i kneževu kćerku Kosaru i između njih 
pade ljubav na prvi pogled. Mlada knjeginja 
nađe priliku da se osami sa Bošnjakom, ali se on 
pokaza kao vrlo častan, objašnjavajući svojoj 
gazdarici da mu vjera ne dopušta osamljivanje 
sa ženom koja mu nije mahrem . 1 Gazdarica se 
tome jako začudila pa malo po malo 
razgovarajući o Islamu i islamskim običajima 
odluči da primi Islam i da kao supruga našeg 
Bošnjaka pobjegne sa njim u Bosnu. Ali kako 
ljudi snuju a Allah određuje, bi određeno 
drugačije. Kosara se razbolje i osjetivši da joj je 
došao vakti-sahat dozva svoga momka i reče 
mu: 

- Ja selim svome Gospodaru i ovo je naš 
posljednji susret na dunjaluku. Evo ti nešto 
novaca i dokumenti da možeš sigurno pobjeći 
kući, ali ostani dok ne preselim. Pošto će me 
ukopati po Pravoslavnom običaju, u našu 
porodičnu grobnicu, sa mnom će pohraniti i 
moj nakit i djevojačko ruho. Ti prvu noć nakon 

1 Mahrem- bliži rod sa kojim nije dozvoljen brak 

ukopa dođi u kriptu 1 pa poskidaj nakit sa mene, 
nek ti se nađe u putu, a ako šta preostane 
podijeli za moju dušu. 

Kada je Kosara preselila na Ahiret, naš vrli 
Bošnjak izvrši rečeni amanet . 2 Ušavši u grobnicu 
skide poklopac sa sanduka i nemalo se iznenadi 
kad u njemu nađe svoga komšiju muslimana, a 
od Kosare ni traga. Zaklopivši sanduk pobježe i 
nakon izvjesna vakta hairli dođe do Sarajeva. 
Čim se malo dovranisao od puta, otišao je da se 
raspita za onoga komšiju, i nađe mu ženu koja 
mu reče da je on preselio na ahiret prije 
izvjesna vremena. Raspitavši se za njegov 
kabur, ode naš junak do mezarja i raskopavši ga 
nađe Kosaru u njemu. Od onoga nakita koji je 
našao uz nju napravi joj turbe (koje je nedavno 
adaptirano ) na mezarju Nišan poviše Bistrika. 
Vrativši se do one žene, upita je u kakvom je 
halu preselio njen muž. Ona se malo nećkala jer 
joj je bilo nezgodno da kaže,ali reče da je baš 


1 Zidana grobnica 

2 Povjerena dužnost 

eto tu noć, a bila je zima, imala odnos s mužem 
pa da je on nakon toga rekao: 

- Blago nevjernicima, oni se ne moraju kupati 
posije ovoga. 

To su mu bile ujedno i zadnje rijeci na 
Dunjaluku jer ga je u tom momentu 
damlaisalo . 1 

Pouka ove priče je da dobro pazimo šta 
izgovaramo, jer svaka izgovorena riječ može biti 
dova, a mi ne znamo čas u kojem se ona prima, 
a ako i nije primljena kao dova, keramen 
katibini 2 neće staviti u zagradu „šalio se",nije 
mislio tako i tome slično. 

Kao potvrda ovoj priči, može nam poslužiti 
slijedeća priča. 


1 Srčani udar, infarkt 

2 Meleki (anđeli) koji bilježe naš govor 

Priča o Kudret - devama 



Čuo je biva neki čovjek kako se u časnoj Medini 
i Muneveri po običaju musafiri koji presele 
ukopavaju u mezaristan ashaba 1 Dženneti 
Bekija, pa odluči pošto je prilično star da se 
uputi u Medinu i da tamo umre, pa da i njega 
ukopaju sa ashabima i da bude kabur komšija 
velikana Islama i dobrih ljudi. Došavši u 
Medinu, iznajmi sobu blizu Bekije. Međutim, 
prvu noć koju zanoći, našeg nesuđenog 

1 Drugovi Allahovog Poslanika 

musafira u gluho doba noći probudi buka koja 
se čula pravo iz mezaristana. Poviri na pendžer, 
ali ne vidje ništa, a što mu bi još čudnije, ni 
pasvandžije 1 niti komšije nisu obratili pažnju na 
tu silnu buku. Jedva dočekavši jutro, potraži 
gazdu i upita ga za noćašnje događanje, na što 
ovaj odgovori da su oni na to navikli pa zato ne 
obraćaju pažnju, i da su to Kudret - deve . 2 

A šta su ti to Kudret - deve? Upita ga. 

Pa prijatelju moj, mi eto po običaju ovde 
sahranjujemo musafire koji presele u Medini, a 
ima ih koji i nisu zaslužili da budu ovdje, a na 
drugom kraju svjeta bude ljudi koji su preselili 
kao iskreni Allahovi robovi. U tom slučaju 
Kudret - deve prenesu tog roba ovamo, a ovog 
kojeg smo mi ukopali odnesu tamo, pa tako 
stvar bude uredu. 

Čuvši ovo, zahvali se gazdi na ićramu , 3 plati šta 
je dužan, i zaputi se kući rekavši sam sebi: 


1 Noćni čuvari čaršije 

2 Posebna vrsta meleka 

3 Počast,lijep ugođaj 

Ako mi je suđeno da budem ovdje, onda će i 
mene donijeti. 


Sličnu stvar su ljudi doživjeli i prilikom 
ekshumacije starih kaburova kod sarajevske 
Alipašine džamije. Radi proširivanja ceste kod 
Higijenskog zavoda, pedesetih godina 
dvadesetog stoljeća, izvršena je ekshumacija 
dijela mezarja gdje je najednom mjestu nađen 
očuvan ženski mejit ispod muškog nišana i to 
takvog izgleda kao da je netom ukopana. Sličnih 
slučajeva je kažu bio još. 

0 vrijednosti ajetul-kursije 



Putovao neki sejar vaiz 1 dunjalukom, pa gdje 
mu glava tu mu stanak. Usput gdje god je imao 
priliku okupljao je narod i držao vazu-nasihate . 2 
Prateći ceste od sela do sela, od varoši do 
varoši konačio je tamo gdje ga pozovu ,a ako bi 
okasnio javljao bi se u kuće gdje je ostavljeno 
kandilo u pendžeru ili bi se vidjela musafirska 
badža , 3 što je bio znak da je musafir 
dobrodošao. Helem, putujući tako naš junak 


1 Putujući vjeroučitelj, hodža 

2 Vjerski savjeti, 

3 Oznaka na krovu da putnik namjernik tu ima konak 

nekom prilikom dobro okasni i naišavši na neko 
nepoznato selo zaiska izun 1 da konači. Domaćin 
mu dade izun,nađe se nešto i za pojesti,pa mu 
nakon toga pokaza i dušekluk na kom će 
spavati. Kad je ujutro spreman da nastavi put 
zatražio izun od domaćina,ovaj ga zamoli da 
ostane još malo jer ga ima nešto priupitati. 

- Bujrum, ako znadnem rado ću ti reći,odgovori 
musafir. 

- Vala, hodža nek znaš da sam ja jaramaz , 2 pa 
kad mi 'vako padne na konak jabandžija ja ga 
ohašam, 3 a ako se pobuni još ga i izdegenečim . 4 
Kad sam noćas hotio i tebe ohašat',zatekoh 
pored tebe uz glavu i noge stražare sa 
dimiskijama 5 pa namah odustadoh. Pa kad sam 
ti eto 'vako priz'no molim te i ti meni reci jesi li 


1 Dozvola 

2 Razbojnik 

3 Pokradena, orobim 

4 Izbatinam 

5 Damaska kriva sablja 

ti dobri? I da znaš nikad više neću nikog 
ojazučit' i da ću o'sele bit' has-mumin . 1 

- Pa eto da ti kažem da mi je plaho drago da si 
tobe došao,a da sam ja sebeb 2 tome. A, što se 
tiče onih stražara,nisam ja evlija, već kad god 
legnem, najprije abdest obnovim,jer abdest je 
oružje mumina, a zatim proučim dvije ajetul- 
kursije, 3 pa me one čuvaju od svakog belaja. 


1 Od sad bit iskren vjernik 

2 Uzrok 

3 Kur'an 255 ajet sure Al-Baqara 

0 sudbini ili edželu 



Bijaše negdje neki mlad čovjek pa se razboli od 
gube. Jadan i čemeran svašta je probavao i 
svakome se obraćao za iladž , 1 ali bez ikakve 
fajde. Jednoga dana bijaše čuo za nekog vrlo 
znanog mudrog dedu (evliju), pa odluči da ode 
do njega ne bi li mu kako pomogao. Došavši do 
mudrog starca, upita ga za svoje stanje, a ovaj 
mu reče da za njega lijeka nema. Sav ojađen on 
krenu besciljno putem i nakon izvjesna 
vremena pored puta ugleda čobanina sa 
stadom ovaca. Dozva ga i zamoli da mu dadne 
malko mlijeka, a čoban pristade, ali uz uslov da 


1 Lijek 

mu namuze jedan čanak mlijeka i ostavi na 
livadi, pa pošto se odmakne sa stadom, da on 
pristupi i uzme ga. Nemavši kud hudi gubavac 
pristade pa čim se stado odmaknu, on pođe 
prema sudu, i vidje kako se odnekle pojavila 
zmija, pa nanijevši se nad mlijeko uštrca u njega 
svoj otrov. Razočaran u sve gubavac odluči da 
popije mlijeko i da se otruje te tako skonča 
svoju muku. Međutim, čim je popio mlijeko 
osjeti se mnogo bolje, a koža poče zacjeljivati. 
Nakon par dana, on potpuno ozdravi. Vračajući 
se nazad svojoj kući, svrati se do onoga dede pa 
mu reče: 

Ti reče da za mene nema lijeka, a evo vidi me. 

Eh sinko, sve je edžel . 1 Da sam ti rekao da ti je 
lijek da uzmeš jedan čanak mlijeka od crne ovce 
stare pet godina u koju treba zmija da uštrca 
svoj otrov ti bi bezbeli odmah odustao, jer ko će 
to sve tako naći. Ali Allah Uzvišeni radi šta On 
hoće. 


1 Odredba, usud, 

Mujezin 



Bijaše u jednoj čaršiji plaho bogobojazan 
mujezin, dobra srca, bez hille. Samo ga je čini se 
smrt mogla spriječiti da se ne popne na munaru 
pet puta, pozivajući narod na namaz. Bio bi po 
svemu sudeći mujezin kao i stotine takvih ili 
sličnih da nije imao jednu tajnu. Naime, svaki 
put bi kad završi ezan, skrušeno i usrdno 
zamolio dragog Boga da mu podari deredžu 
evlije, pa da bude i još više od hajra narodu. I 
kako kaže poslovica, ko kuca dokuca. Jednoga 

dana, netom što je završio ezan, sleti na šerefe 
golub pa progovori ljudskim glasom: 

Tvoja molba je uslišana, pa hajde samnom, a 
ovaj namaz klanjat ćeš sa krklerima . 1 
Kako ću? Osupnut ali sretan upita mujezin. 
Lahko, samo ti zamisli i poletit ćeš. 

Rečeno, učinjeno. Poleti naš mujezin za 
golubom, pa ga ovaj odvede direktno u jednu 
nepristupačnu pećinu na litici iznad mora, do 
koje mogu doći samo ptice i takvi kao on. Kada 
uđe u pećinu zateče u njoj ljude koji se abdeste. 
Srdačno se poselami s njima, a najstariji među 
njima zamoli da uzme dva ibrika pa da im 
donese još vode za abdest. Jedva dočekavši da 
bude na hizmetu, uze on ibrike i pođe do izvora 
koji bijaše na vrhu stijene. Vračajući se nazad 
vidje kako na moru jedna gusarska lađa goni 
muslimanski trgovački brod. Vidjevši da će 
muslimane snaći nesreća zamoli naš 
novopečeni evlija dragog Allaha da spasi 
muslimane. Nije haman ni završio dovu, 

1 Postaja (stepen) u sufizmu 40 odabranih 

gusarska lađa se raspade, hrsuzi se utopiše, a 
muslimani sretno nastaviše put. Sav sretan što 
je eto prvi dan svoga evlijaluka krunisao takvim 
djelom, mujezin uleti u pećinu i spustivši 
posude sa vodom ispriča ostalima šta je učinio 
očekujući čestitke i pohvale. Utom opet ustade 
i obrati mu se onaj starac pa mu reče: 

- Dragi naš brate. Allah Uzvišeni stidi se da vrati 
ruke svoga iskrenog roba prazne 1 , pa ti je uslišio 
dovu, iako je onim muslimanima, koji su svoju 
trgovinu uprljali kamatom i haramom, 
namijenio šehadet , 2 a samim tim i kefaret 3 i 
oprost. Ti si se eto umiješao u edžel, pa su oni 
ostali na dunjaluku, a ti rekao bih, postade prije 
krk-jalan 4 nego krkler. Za tebe bi belčim bilo 
najbolje, da se vratiš svom mujezinluku, a da 
evlijansku deredžu prepustiš nekom drugom. 

Do tebe je. 


1 Hadis 

2 Uzvišenu smrt u vjeri 

3 Otkup za grijehe 

4 Šeprtlja 

Postiđeni mujezin shvati svoju grešku, pa se 
vrati u džamiju i zahvalan Allahu Dž. Š. na 
zdravlju i lijepu avazu, nastavi sa svojim 
uzvišenim pozivanjem. 

Starost i mudrost kao dva brata 



Dodijalo nekom mladom careviću da čeka da 
mu otac umre, pa odluči sa istomišljenicima da 
ga smakne, pa da sjedne na prijestolje. Prva 
odluka koju donese i naredi strog nadzor nad 
izvršenjem bila je da svaki mladić u carevini 
mora da smakne svoga oca. Sažali se jedan 
mladić na svog oca, pa ga sakri u trap , 1 a u bašti 
načini humku, kao da je tu neko ukopan, hineći 
da je jedva dočekao i on da se kutariše oca. Za 
tu njegovu tajnu znala je samo njegova žena, pa 
su naizmjenično pazeći i čuvajući jedno drugom 
stražu nosili hranu i ostale potrepštine ocu. 


1 Podzemna ostava za krompir i povrće 




Nakon izvjesnog vemena zavlada jedna za 
drugom nekoliko sušnih godina, tako da 
nestade žita u čitavu carstvu, pa ga ne osta ni za 
sjemena. Spusti se i kiša napokon, ali uzalud jer 
niko nemade sjemena. Mladi car sazva 
savjetnike da riješe taj problem, ali niko ne 
mogaše ništa učiniti niti dati kakav pametan 
prijedlog. Pokaja se mladi car što je naredio da 
se pobiju svi stari, jer je u nih bila životna 
mudrost, ali avaj. Mladi savjetnici nisu bili od 
pomoći. Ipak najpametniji od njih reče caru da 
razglasi u carstvu da se traži čovjek u carstvu 
radi rješavanja značajnog problema, pa da 
najmudrijeg zadrži za savjetnika. 

Pa kako ćemo znati da je baš taj neko 
najmudriji? 

Lahko. Zadaj zadatak. Ko misli da se javi za 
savjetnika treba sa sobom da dovede svog 
najboljeg prijatelja i najvećeg dušmanina. 

Prođe taj čudni oglas carevinom, i svi bi rado 
prihvatili tu čast da budu uz cara. Nikome nije 
bio problem povesti najboljeg prijatelja sa 



sobom, ali kako dokazati da ti je neko dušman? 
Noseći hranu u trap, ispriča sin ocu o čudnom 
carskom proglasu, a otac će na to: 

Pa to ti je barem lahko. Povedi sa sobom ćuku i 
ženu. Kad dođeš u carsku odaju pred cara, udri 
kandžijom ćuku, a potom nekoliko puta ženu pa 
će ti se rješenje samo reći. 

Posluša sin babu i uradi kako mu je rekao. Kad 
dođe vrijeme on uđe u odaju za prijeme, i čim 
se zatvoriše vrata za njima on ošinu ćuku. Čuko 
jadan pobježe prema vratima, pa nemavši kud 
jer su zatvorena, optrča krug po dvorani, i vrati 
se gazdi umiljavajući se. Mladić pomilova ćuku i 
reče: 

Care ovo mi je najbolji prijatelj. Ja sam ga 
ošinuo, a on mi se eto opet umiljava. 

Rekavši to poteže kandžiju ošinuvši nekoliko 
puta ženu, a ona poče vikati i kukati: 

Spašavaj me care. Ubi me bigajri hak. On čak 
nije ni ispunio tvoju naredbu već krije svog oca 
u trapu. 

Čim ona to izreče, muž odstupi od nje pa reče: 

Evo care mog dušmanina. Za ovo bi mi trebala 
ići glava s ramena, a ja se uzdam u tvoju milost i 
obećanje koje si dao. 

Cara zadivi mladićeva mudrost pa ga upita kako 
je došao na ideju da dovede ženu i ćuku, a on 
mu reče da je ideja očeva. Naredi car da se 
dovede starac za savjetnika, a sina mu otpusti 
uz dobru nagradu. Čim je starina došao, car mu 
izloži problem sa sjemenom, a ovaj mu reče: 

To je lahko. Neka svi u carstvu skinu slamu sa 
krovova, i dobro protresu. Kako se u vrijeme 
pokrivanja nije Bog zna gledalo hoće li ostati na 
klasu žita, jer ga je bilo u izobilju, ono što se sad 
nađe bit će dovoljno za sjemena. 

Kada si ovako sve ovo lijepo riješio, molim te 
ako možeš da mi načiniš nešto što će me uvijek 



posjetiti kada sam veseo da će doći dani tuge, a 
kad sam tužan da me razveseli. 

Nije prošlo puno vremena, mudrac mu donese 
prsen na kome je pisalo: 



Riječ dukat 



Bijaše to u ona doba kad se je veliko osmansko 
carstvo prostiralo na tri kontinenta, pa kad 
insan bude pozvan pod bajrak 1 dešavalo se da 
se odmakne od kuće i po mjesec dana 
pješačkog hoda pa i više.Vračajući se iz jednog 
takvog pohoda junak ove priče svrati se u jedan 
han da se malo odmori i okrijepi.Od imetka je 
imao samo pušku,kabanicu i tri dukata i nešto 
perpera 2 što je zaradio ratujući.Vidjevši 
sejahina adžema , 3 a po viđenju ratnika skoliše 
ga prisutni da im ispripovjeda priče sa dalekih 

1 Pozvan u borbu, na vojnu 

2 Sitni novac 

3 Putnik stranac, nije domicilan 




bojišta.Svak je imao ponešto pitati osim jednog 
starca koji je sjedio u ćošku ne obazirući se ni 
na šta kao da je sam u hanu.Zainteresirani 
ratnik upita koje taj čudni starac, a prisutni mu 
objasniše da je to mudrac kod kojeg je riječ 
dukat.Zaintrigiran tim što je čuo on priđe starcu 
i ćutke stavi pred njega dukat.Starac uze dukat, 
stavi u bensilah 1 i reče: 

-Ne gazi vodu kojoj ne znaš gaz. 

Pa i nije nešto što bi vrijedilo dukat, pomisli naš 
junak , ali ako dadnem još jedan možda bude 
nešto pametnije, odluči i potegnu još jedan 
dukat i spusti pred mudraca. 

-Ako naiđeš na mjesto gdje su svi ćuruk 2 i ti se 
pravi ćuruk, reče uzimajući i drugi dukat. 

Kud je june nek i uže, pomisli ratnik, pa haman 
ljut na sebe što tako olahko dade teško 
zarađeni novac,dade i onaj treći dukat nadajući 
se nekom čudu. 


1 Tkani platneni pojas oko struka 

2 Invalid, oštećen 



-Kad naveče pomisliš, odmisli, i ostavi da 
prenoći,reče mu starina i okrenu se od njega 
dajući mu na znanje da je razgovor završen. 
Nemavši kud dalje pokupi se naš junak,i ljut na 
samog sebe nastavi put.Nakon par dana nađe 
da se put završava posred velike rijeke, ali na 
njoj ni skele ni čamdžije.Razmišljajući šta da 
radi, naumpade mu prvi savjet mudrog starca. 
Taman je odlučio da krene desno i uzvodu, ne 
bi li naišao na kakav most, kad do njega dojaha 
azgin konjanik. Nakon što se „upitaše za 
junačko",upita konjanika da li zna vodi gaz, a 
ovaj odgovori da ne zna i da ga i ne zanima. 

-Konj će preplivati vodu , a ti ako hoćeš uhvati 
se za rep pa i ti pređi. 

Sjetivši se još jednom riječi mudraca on 
odustade od te ponude i osta pri svom naumu. 
Konjanik potjera konja u vodu i sve je izgledalo 
u redu dok ga negdje na polovini rijeke ne 
uhvati dotle nevidljiv vrtlog i povuče zajedno sa 
konjem pod vodu.Konj nekako izbatrga iz 
vrtloga i vrati se na obalu, a jahač nestade pod 
vodom i više se ne pojavi. Ratnik uhvati 
preplašenog konja, našavši na njemu dvije 



zobnice pune dukata.Pojahavši krenu uz rijeku 
kako je već naumio, a nakon izvjesnog vremena 
naiđe na nekog čovjeka bez jednog oka. 
Poselamio ga je i upitao za prelaz, a ovaj mu 
reče da samo nastavi i da nije daleko od mosta. 
Ne prođe puno vremena kad putem naiđe još 
jedan pješak,i on također bez oka. Dođe mu na 
murakabu 1 dedo iz hana, pa reče pridošlom da 
je malo čudno da u tako kratko vrijeme vidi 
dvije osobe baš bez oka. 

-Eh, to i nije baš čudo jer u selu u kojem ćeš 
proći svi su muškarci ćuruk u oko. 

Kad je to čuo, iza prve krivine zastade, poveza 
jedno zdravo oko i nastavi put. Čim je prešao 
most i ušao u selo,opkoli ga svjetina i odvede 
do jednog kahve odžaka , 2 pa posjevši ga na 
jedan ćurs 3 zatražiše da im priča kud je hodio i 
kako je junački oko izgubio.Nemavši kud, ispriča 
im kud je sve hodio, dodavši još po nešto što bi, 
računao je, slušaocima bilo milo čuti. 


1 Sjeti se, doslovno pokaza mu se slika 

2 Čajdžinica, kahva 

3 Uzvišena stolica, predavaonica 



-Eto kad je tako i mi ćemo tebi kazati da ni mi 
nismo kukavice.Svaki od ovdje prisutnih je 
izgubio oko u ljutom boju, pa kad nam neko 
dođe u selo , a ima oba oka mi mu izbijemo 
jedno da zna kako je nama. 

Zahvalivši se mještanima na gostoprimstvu i 
lijepom dočeku naš sretni junak nastavi put i 
jedne noći ujaha u svoje selo. Sjahavši proviri 
na prozor svoje kuće. Dah mu zastade i krv 
navali u glavu kad vidje svoju ženu kako drži u 
krilu glavu nepoznata muškarca i bišće 1 
ga.Taman kad je htio uzeti pušku i odmah 
riješiti stvar,naumpade mu treći mudračev 
savjet. Odvede konja u ahar pa i on prespava na 
sjenu odlučivši da ujutro od žene na licu mjesta 
uzme priznanje, a kadija nek provede 
kaznu.Čim je svanulo on zalupa na vrata, žena 
otvori i iznenađena i sretna uzviknu: 

-Hvala Allahu koji mi u jednom danu priredi 
dvije radosti, pa mi iz boja vrati zdrave i brata i 
muža. 


1 Prebire glavu da nema vaši 

Sultan Fatih i Baklje 



Poznato je većini Sarajlija da se jugoistočni dio 
grada iznad vratničke kapije zove bakije i ravne 
bakije. Prva pomisao bi bila da mu je ime 
nastalo zbog toga što se tu nalaze mezaristani 
tj. „vječna počivališta". Međutim, kako 
muslimani znaju da to nije vječno (el - baki) već 
mjesto prolaska (berzah) iz ovog svijeta u 
ahiretski, ovo ne možemo uzeti za činjenicu. 
Ova hikaja govori da je na svom proputovanju 
kroz Bosnu na putu prema Fojnici, sultan 
Mehmed Fatih prošao i kroz Sarajevo. Prvi 
vizuelni susret sa gradom desio se na brdu 
iznad grada koje se i danas zove za gradom ili 

više grada, pa potom i gornja kapija vratnička 
dobi naziv više gradska ( a danas Višegradska ). 
Panorama pitome zelene doline sa tabijama, 
džamijom i tekijom 1 oduševila je sultana koji je 
pomislio: 

-Bože, da li će ovde opstati Islam? 

Tu noć je sanjao Poslanika s.a.v.s. u društvu sa 
Ebu-Bekrom, Osmanom i Alijom r.a ., 2 a 
Poslanik mu reče: „Bit će Islama u Sarajevu el- 
baki". Probudivši se upitao je za tumačenje tog 
sna svog učitelja i pratioca Akšemsedina koji 
mu reče: 

-Poručio ti je Poslanik s.a.v.s. da će biti u ovom 
mjestu Islama do kijametskog dana . 3 To što si 
sanjao Ebu-Bekra r.a. znači da će biti sidika 
(evlija), a Osman r.a. je znak da će biti velikih 
vakifa . 4 Hazreti Alija r.a. je znak da će biti ljudi 
od iluma (znanja). Jazuk što ti nije na snu 


1 Mjesto gdje se okupljaju derviši -sufije 

2 Bog s njim zadovoljan 

3 Smak svijeta 

4 Vakuf -zadužbina, Vakif-dobrotvor 

pokazan i hazreti Omer r.a. jer je to znak da 
neće biti pravde. 

Uz ovu priču veže se i priča da je sultan Fatih 
naredio da mu se do akšama napravi džamija u 
kojoj će klanjati akšam namaz, pa je vojska od 
pletera i ilovače napravila džamiju koja u 
narodu osta poznata kao Magribija 1 . Na njenim 
temeljima je šejh Magribija napravio današnju 
Magribija džamiju. 


1 magrib - akšam 

0 šejh Juji 



Uaiufi Himbene* iSejkJmjimc, euibe 


Na ulazu u mostar iz pravca Sarajeva naići ćemo 
na turbe u kojem je ukopan Mustafa Ejubović 
poznatiji kao šejh Jujo. O ovom velikanu 
nažalost malo se zna i u Mostaru, a kamo li 
dalje, a o kakvoj je veličini riječ reći će nam i 
ova hi kaj a. 

Šejh Jujo je izučio visoke Islamske škole u 
Istanbulu i jedno vrijeme radio kao muderiz 1 u 
Sahnus-semau medresi . 2 3 Ipak se zaželio svog 
Mostara, a još više mira i spokojstva, uz 
svježinu Bune u tekiji u Blagaju. Vrativši se u 
Mostar bio je muftijama podučavao je omladinu 
u Karađoz-begovoj medresi. Nekako baš u to 
vrijeme umrije veliki dužd u Veneciji. Iza njega 
ostade sin nasljednik, i ništa tu nebi bilo 
neobično, da se nakon sahrane nije pojavio neki 
mladić, tvrdeći da je on vanbračni sin velikog 
dužda i da mu kao takvom pripada dio 
naslijedstva. U to vrijeme u zapadnom svijetu 
bilo je normalno da plemići imaju prilježnice 4 i 
da ih izdržavaju, a uz njih i eventualnu djecu 
koju dobiju s njima. Kako je sin dužda bio 
pošten i bogobojazan, nije bježao od toga da 
plaća izdržavanje svom navodnom polubratu, 
ali kako dotični ničim osim riječju nije mogao 
potkrijepiti svoju tvrdnju, nastao je problem. Da 


1 Profesor 

2 Današnji ekvivalent je srednja škola 

3 Vjerski službenik visokog ranga 

4 Vanbračna supruga 

li je on stvarni sin velikog dužda ili obični 
prevarant koji bi da iskoristi nastalu situaciju? 
Kako niko u čitavoj Veneciji nije mogao riješiti 
dati problem, odlučiše da se za rješenje 
zagonetke obrate svojim trgovinskim 
partnerima, Turcima, koji su poznati po umnim 
ljudima. Sastaviše i poslaše pismo sa pitanjem, 
a kad ono stiže na dvor sultan pozva šejhove da 
mu riješe zagonetku. Međutim, svi junaci nikom 
ponikoše... U neko doba jedan od njih se sjeti 
da bi ovu mes'elu mogao uspješno riješiti šejh 
Jujo. Spremiše tatara 1 sa muraselom 2 i ovaj 
neobični poštar već za heftu dana stiže na 
odredište. U medresi mu rekoše da je Šejh 
otišao u Blagaj, te ovaj uzjaha i poteče prema 
tekiji. Na pola puta do odredišta, ugleda tatar 
dostojanstvena insana sa turbanom na glavi, pa 
zaustavivši se skoči sa konja i upita: 

- Jeste li vi možda uvaženi, visokopoštovani 
uglednik, sjena pejgamberska na dunjaluku šejh 
Mustafa Ejubović? 

1 Konjanik poštar 

2 Sultanovo pismo 

Jesam taj, ali samo to zadnje. Bujrum? 

Tatar izvadi iz bisaga muraselu pa poljubivši 
pečat na njoj držeći je objema rukama predade 
je šejh Juji. Šejh polomi pečat pa pročitavši 
pismo zaplaka. 

Zar je na ovo spala stambolska ulema, pa ne 
može rješiti ovako jednostavnu mes'elu 

Zaiskavši od tatara murećef , 1 ispod murasele, 
nakon bismille i salavata 2 i želje za dug život 
padišahu dopisa: 

Neka Venecijanci izvade umrlog iz groba, pa 
neka od njega uzmu rebro iznad srca i operu 
čistom vodom. Potom neka rebro stave u 
leden 3 čiste vode, a onog što tvrdi da je sin 
neka ubodu da mu krv prokapa u vodu. Ako kap 
krvi prione za rebro, sin mu je. 


1 Tinta od bilja 

2 Zazivanje božijeg imena i pozdrav Poslaniku 

3 Lavor 


127 



I eto priča po priča stigosmo dragi čitaoče do kraja. Nadam se 
da je knjiga doprinijela barem malo obogaćivanju tvog 
vokabulara, a poneka mudrost ostala kao nasihat. Ako neko od 
vas zna po neku sličnu priču tj. hikaju neka mi je pošalje pa da u 
nekom slijedećem izdanju dopunimo i tako obogatimo ovo štivo, 
ja sam vam unaprijed zahvalan na trudu i moje dove su uz vas. 


Autor 

Ahmet Alibašić 

Priče iz mutvaka: o jeziku našem i običajima 

Recenzija 


Priče iz mutvaka su zapravo hikaje - priče s religioznom 
tematikom i naglašenom poukom. Najčešće je to pouka o 
religioznom moralu, ali možemo izdvojiti i neke priče koje bismo 
mogli svrstati u novele, predaje i legende. Kako sam autor kaže, 
većina priča može se vezati za Kur'an i hadis, iako to nije pravilo. 
Od takvih priča navest ćemo priču 0 namli udavači i mudrom 
momku, 0 vrijednosti ajetul-kursije, Nafaka, Vasijet. Ove priče 
najčešće govore o muslimanskom (ne nužno i islamskom) 
shvatanju nafake, sudbine, prolaznosti dunjaluka i Sudnjem danu. 
U ovim pričama na lagan i pamtljiv način predstavljeni su hadisi 
koje je svaki prosječan musliman slušao mnogo puta ali nije 
naodmet da se ponove zbog istine i upute koju nude. 

Predaje su priče u kojima se iznosi ljudsko vjerovanje, opisuju 
historijska zbivanja i ličnosti koje se po nečemu izdvajaju iz 
sredine u kojoj žive i iznosi porijeklo pojava, predmeta i 
građevina, najčešće džamija i česmi. U ovoj zbirci nalazimo 
predaju o, Turbetu Sedmerice braće, Kosinom turbetu, a od 
historijskih ličnosti spominje se Sejh Jujo. Priča Sultan Fatih i 
Bakije je predaja koja donosi istovremeno i sjećanje na 
historijsku ličnost i porijeklo naziva jednog lokaliteta i o Magribiji 
džamiji. 

Novele su priče zasnovane na stvarnim i mogućim događajima i 
ličnostima. Često imaju humorističan sadržaj i duhovitu poentu. 
Tipična novela u kojoj se iznosi dovitljivost i mudrost običnog 
čovjeka u borbi protiv lopova jeste priča Mudri handžija. Na 
duhovit način priča pokazuje da se zlo i grijeh ne mogu sakriti, 
zapravo da sami sebe otkrivaju. Neke priče su samo varijacija 
priča koje smo čitali u nekim drugim zbirkama bošnjačke 
narodne priče, kao što je priča U zanatlije zlatne ruke, koja nas 

podsjeća na priču Sve, sve ali zanat, s tim da je ovdje precizirano 
vrijeme radnje, te smješteno u osmanski vakat. 

Većina priča nosi moralnu pouku prožetu religioznim, uglavnom 
islamskim moralom, no nekoliko priča iznosi tek iskustvo 
čovjeka u borbi sa životnim nedaćama, koji nerijetko pribjegava 
marifetluku kao u istoimenoj priči Još jedna o marifetluku. Dakle, 
ima ih više. Zanimljivo je da priče o ženama daju sliku žene koja 
ne odstupa od slike koju smo već mogli vidjeti i u dosadašnjim 
zbirkama. Znakoviti su sami naslovi priča o ženama: 0 ženskom 
šeru, 0 ženskom seru druga. Žena je po pravilu personifikacija zla, 
šera, izdaje, prevrtljivosti, dvoličnosti i nepouzdanosti. Tek 
ponekad, kao što svako pravilo ima izuzetak, i žena zna biti jaka, 
mudra i pronicljiva, kao što je udovica koja se bori za pravdu u 
priči Sepet zemlje. 

U pričama o nafaki možemo izdvojiti nekoliko tipova priča, 
jedne iznose religiozni svjetonazor, kao što je priča Nafaka, s 
jasnom porukom da nafaku daje Bog. No priča Još jedna o nafaki 
iznosi i suprotan stav, odnosno fatalističko shvatanje nafake i 
sudbine. Na kraju, tu je priča koja zapravo objašnjava jednu 
narodnu izreku i u kojoj nije jasno izražen moralni stav, pa se 
ima utisak da je to nešto sasvim prirođeno bošnjačkoj tradiciji, 
kao u priči Senluk. Istina tu su i priče koje govore o nekim 
vremenima kad se dolazilo tobe ( Akšamluk ) , kad se brinulo o 
potrebama slabih i nemoćnih (Dimarina), poštovao stariji 
( Kušanme ). 

Sveukupno, Priče iz mutvaka su lahkočitljivo štivo koje na pamtljiv 
način prenose moralno-odgojno pouke koje najčešće srećemo u 
bošnjačko-muslimanskoj tradiciji te ih kao takve srdačno 
preporučujem čitaocima. 


Ahmet Alibašić 

